ועדת החוקה, חוק ומשפט, כנסת 24, פרוטוקול מספר 198, 2022-02-07 11:30

גלעד קריב: בוקר טוב מכובדיי, תודה לכל המתכנסים והמתכנסות.

גלעד קריב: אנחנו נמצאים בדיון של הנמקת הסתייגויות והצבעות על הצעת חוק-יסוד: הממשלה (תיקון מס' 12) (תקופה מרבית לכהונה בתפקיד ראש הממשלה).

גלעד קריב: הצעה ממשלתית 1469.

גלעד קריב: נמצאים אתנו בראשית הדיון חברי הכנסת סעדי, קרעי ובזק.

גלעד קריב: תודה על הצטרפותכם.

גלעד קריב: חברי וחברותיי, דומני שאי-אפשר לפתוח הבוקר את הדיון או כל דיון באחת מוועדותיה של הכנסת, על אחת כמה וכמה ובוועדת חוקה, חוק ומשפט שאמונה על הפיקוח הפרלמנטרי, על כלי האזנה והמעקב של משטרת ישראל ויתר הרשויות החוקרות; אי-אפשר לפתוח דיון הבוקר מבלי להתייחס לתחקיר הנוסף או לפרסום הנוסף במסגרת התחקיר המתמשך של העיתון כלכליסט על שימוש המשטרה בכלי האזנה ומעקב מתקדמים.

גלעד קריב: אנחנו קיימנו שבוע שעבר דיון רציני ומשמעותי בסוגיה הזו עם בכירי משרד המשפטים ובכירי המשטרה.

גלעד קריב: במהלך הדיון עמדנו על דברים מטרידים וגם שמענו במהלכו מנציגי המשטרה ומשרד המשפטים הודאה בכך שנמצאו ממצאים מטרידים שמחייבים בדיקה נוספת.

גלעד קריב: קיבלנו עוד פרטים שנידונו לעומקם בישיבה.

גלעד קריב: היא לא מיצתה עצמה והיה ברור שנידרש להמשיך ולעקוב אחר הנושא הזה.

גלעד קריב: דיון מקביל בהיבטים מעט שונים אבל דיון נוסף מתקיים בוועדה לביטחון פנים שחלקו יתקיים השבוע בדלתיים סגורות, וגם אנחנו כבר קבענו עוד דיון בנושאים שעלו בדיון הראשון.

שלמה קרעי: מספיק עם הדלתיים הסגורות.

שלמה קרעי: תנו לציבור לדעת.

גלעד קריב: פה לא היו דלתיים סגורות ולא יהיו דלתיים סגורות.

גלעד קריב: עוד זה מדבר וזה בא, הבוקר התפרסם כאמור שלב נוסף בתחקיר החשוב.

גלעד קריב: אין ספק שמה שפורסם, במידה שאכן משקף את המציאות, הדברים מטרידים מאוד, ומחייבים בדק בית רציני.

גלעד קריב: הבוקר הוצאתי פנייה לשר לביטחון פנים ולשר המשפטים, שבה קראתי להקמה מהירה של ועדת בדיקה ממשלתית בהתאם להוראות סעיף 8א לחוק הממשלה.

גלעד קריב: הוועדה הזאת, בכפוף להעמדת שופט בראשה ולהסכמת שר המשפטים, ניתן להקנות לה סמכויות של ועדת חקירה ממלכתית.

גלעד קריב: זה בעיניי הצעד המתבקש.

גלעד קריב: כמובן אני רוחש הרבה מאוד אמון לצוות הפנימי שהוקם על-ידי היועץ המשפטי לממשלה היוצא.

גלעד קריב: עם זאת אני מזכיר, שעל-פי חוק האזנות הסתר, הייעוץ המשפטי לממשלה משמש כגורם מפקח על עבודת הממשלה בנושא האזנות הסתר לצד כמובן הצורך לקבל צו שיפוטי, אבל החוק קובע מנגנון פיקוח רציף של היועץ המשפטי לממשלה על הפעלת הוראות חוק האזנת סתר על-ידי רשויות החקירה, ומטבע הדברים בדיקה ממצה של הסוגיה צריכה כמובן להתמקד בקבלת ההחלטות בתוך המשטרה, אבל גם צריכה לעסוק בשאלת מנגנוני הפיקוח והביקורת.

גלעד קריב: במצב עניינים כזה, כמעט מובן מאליו מדוע הבדיקה לא יכולה להיות בדיקה פנימית אלא היא צריכה להיות חיצונית.

גלעד קריב: בדיקה ממצה, יעילה, שתאפשר הצבת מסקנות, ולו מסקנות ביניים באופן מהיר, ולכן דומני שמן הראוי להעלות את הבדיקה מדרגה, וכאמור ההצעה שלי היתה לנצל הוראות סעיף 8א בחוק הממשלה.

גלעד קריב: ודאי לא ניתן להותיר את הבחינה במשלב הנוכחי שלה.

גלעד קריב: אני מאמין, ששילוב הכלים של פיקוח פרלמנטרי על-ידי שתי הוועדות שמופקדות על הנושא, הוועדה לביטחון פנים והוועדה שלנו, עם מהלכי בדיקה רציניים מטעם הממשלה, וכמובן מהלכי בדיקה נוספים יכולים גם לשפוך אור על הממצאים המאוד מטרידים וחמורים, וגם להביא מזור לנושא המורכב הזה.

גלעד קריב: גם הבוקר יש לומר – אנו מעוניינים במשטרה שמסוגלת לבצע את תפקידיה, להגן על שלום הציבור, על הסדר הציבורי, להיאבק בפשיעה, להבטיח בלימה של שחיתות שלטונית.

גלעד קריב: כל הדברים הללו הם יעדים חשובים.

גלעד קריב: כמובן אנו לא מבקשים להכתים את המשטרה כולה בכתם זה או אחר.

גלעד קריב: לא מבקשים לרפות את ידי העוסקים במלאכת אכיפת החוק, אבל כמו כל מוסד שלטוני, כאשר מתגלים ממצאים חמורים נדרשת בדיקה חיצונית תקיפה ונוקבת שאינה עושה פשרות עם האמת.

גלעד קריב: אני מקווה שכך אכן ייעשה.

גלעד קריב: אני מקווה שכבר בשעות הקרובות, ביממה הקרובה נראה את המהלכים הנדרשים בשביל בדיקה יותר רחבה וממצה.

גלעד קריב: אני מניח שגם חברים וחברות שנמצאים כאן מבקשים להתייחס לעניין בהערות פתיחה.

גלעד קריב: נעשה ברשות

גלעד קריב: כם מכובדיי, אנחנו בסבב שאינו מעניינו של הדיון.

גלעד קריב: הערות לסדר או כל פורמט אחר.

גלעד קריב: חבר הכנסת סעדי ביקש את רשות הדיבור, בבקשה.

אוסאמה סעדי: אדוני היושב-ראש, חבריי, אני מסכים לכל מה שאמרת, שאי-אפשר היום לפתוח דיון בלי להתייחס לסוגיה הזו, ובמיוחד קל וחומר שמדובר בוועדת החוקה, חוק ומשפט, כאשר יש פגיעה בזכויות יסוד ופגיעה בפרטיות.

אוסאמה סעדי: אדוני היושב-ראש, רב הנסתר על הגלוי.

אוסאמה סעדי: בהתחלה אמרו: לא היו דברים מעולם.

אוסאמה סעדי: אחרי זה אמרו: מקרים, והיום אנו רואים שמדובר בתופעה נגד עיתונאים, נגד פקידים בכירים, נגד אנשי עסקים, נגד ראשי ערים.

אוסאמה סעדי: ואני תוהה, למה מחכים?

אוסאמה סעדי: אני שואל את ממשלת השינוי, למה מחכה?

אוסאמה סעדי: זה לא במשטרת שלכם.

אוסאמה סעדי: אם האופוזיציה שזה במשמרת שלהם מבקשת ועדות חקירה ואתם מעכבים את זה?

אוסאמה סעדי: אני באמת תוהה.

אוסאמה סעדי: דבר כזה, לא משנה איזה משמלה, לא משנה איזה משטרה, איזה שר, איזה מפכ"ל - צריך מייד להקים ועדת חקירה בראשות שופט שיחקרו את הנושא הזה.

אוסאמה סעדי: לא ועדות פנימיות.

אוסאמה סעדי: עם כל הכבוד.

אוסאמה סעדי: לכן אני מגבה את המכתב שלך ואומר לך, ואני חושב שבשם כולם – קריאה של ועדת החוקה על כל חבריה להקים לאלתר ועדת חקירה ממלכתית בראשות שופט.

גלעד קריב: תודה, חבר הכנסת סעדי.

גלעד קריב: כדי לדייק – הצעתי לשם היעילות ומהירות הטיפול הקמת ועדת בדיקה ממשלתית בראשות שופט שמוקנות לו הסמכויות של ועדת חקירה ממלכתית.

גלעד קריב: זו פרוצדורה שקיימת בחוק ומאפשרת החלטה מיידית ממש של שר ממונה בהסכמת שר המשפטים.

גלעד קריב: זה בעיניי המסלול המתאים.

גלעד קריב: דבר אחד אני חושב שלא נתווכח עליו, בין אם ועדת חקירה ממלכתית, בין אם ועדת חקירה ממשלתית – ברור שתהליכי הבדיקה לא יכולים להיוותר כתהליכי בדיקה פנימיים בלבד.

גלעד קריב: אם יש מי מחבריי שמבקש להוסיף, בבקשה.

ענבר בזק: אני גם רוצה להצטרף לקריאה להקים ועדת חקירה ממשלתית, פרלמנטרית, מה שלא יוחלט.

ענבר בזק: מדובר ברעידת אדמה ממש אם הדברים שפורסמו בכלכליסט הם נכונים.

ענבר בזק: למדנו שהאירועים שהתרחשו, המעקבים, הם דברים שאנו לא מכירים ממשטרים דמוקרטיים.

ענבר בזק: זה ממש מעלה חשש.

ענבר בזק: אנו רואים פה התנהלות ששמורה למשטרים אפלים, כאלה שלא היינו רוצים להשוות עצמנו אליהם.

ענבר בזק: יש לזכור גם שזה התרחש במשמרת של הממשלות הקודמות.

ענבר בזק: אני מסכימה עם הדברים שסעדי אמר שאין שום סיבה לחכות עם זה.

ענבר בזק: צריך להקים וטוב שעה אחת קודם.

ענבר בזק: אני מצטרפת לקריאה שנצא מפה בוועדת חוקה עם קריאה להקמת ועדת חקירה ממשלתית.

גלעד קריב: חבר הכנסת קרעי, בבקשה.

שלמה קרעי: תודה, אדוני היושב-ראש.

שלמה קרעי: בהחלט רעידת אדמה שלא התחילה מהבוקר, הבוקר זה אולי השיא שלה, והבקשה הזו בעיניי שוב לשים ועדה שמי שבודק אותה זה מישהו מתוך המערכת, כן שופט, לא שופט.

שלמה קרעי: מי שממנה אותה.

שלמה קרעי: הציבור מראה כבר בשנים האחרונות איך האמון שלו במערכת אכיפת החוק והמשפט ירד דרמטית.

שלמה קרעי: זה מזכיר לי שמנדלבליט מינה את עמית מררי המשנה שלו, לחקור את האזנות הסתר, את מה שהתגלה לא היום, עוד לפני כן בתיקי נתניהו, כשהיא היתה הפרקליטה המלווה בתיקי נתניהו.

שלמה קרעי: אז נותנים לחתול לשמור על השמנת?

שלמה קרעי: בעיניי לא מספיקה ועדת חקירה כזו שמי שינהל אותה, מי שיוביל אותה יהיה מישהו מתוך המערכת.

שלמה קרעי: אני לא חושב שהציבור יאמין למסקנות שלה.

שלמה קרעי: צריך כאן ועדת חקירה עם בודק מיוחד, לא מתוך המערכת.

שלמה קרעי: אם צריך בחקיקה מיוחדת, משהו שאפשר בחקיקת בזק.

שלמה קרעי: מינוי בודק מיוחד לא מתוך משרד המשפטים.

גלעד קריב: פרוצדורות.

שלמה קרעי: אז נייצר פרוצדורה חדשה.

שלמה קרעי: מה שקרה כאן זה רעידת אדמה.

שלמה קרעי: זה דבר שאי-אפשר לסמוך על אף אחד.

שלמה קרעי: אני שומע את אמי פלמור הבוקר מזדעקת.

שלמה קרעי: נגעו לה בקצה הציפורן, האזינו לה.

שלמה קרעי: היא היתה המנכ"לית של הכנופיה הזאת, של הפרקליטים.

גלעד קריב: זו הכנופיה.

שלמה קרעי: אני שומע את גיא פלג שאומר: הם לא ידעו.

אוסאמה סעדי: זה הממשלה שלך, שלמה.

אוסאמה סעדי: איפה השר שלך?

גבי לסקי: את כל התפקידים אתם מיניתם.

גבי לסקי: אתם מיניתם.

שלמה קרעי: תקים ועדת חקרה בלתי תלויה ותבדוק אם לשר שלי היתה אחריות.

שלמה קרעי: אני אומר לך שלא היתה שום אחריות לממשלה כאן.

שלמה קרעי: היו גורמים- - -

גבי לסקי: כבר עשית את הבדיקה?

גבי לסקי: אתה כבר יודע?

שלמה קרעי: תרימו את הכפפה ותקימו ודעת חקירה בלתי תלויה, לא מתוך המערכת.

שלמה קרעי: זה מה שצריך להיות פה ולא כאלו שזורקים את כל הרפש על המשטרה כאילו הפרקליטות לא ידעה כלום, מנדלבליט מסכן צדיק וכולם טלית שכולה תכלת.

שלמה קרעי: צריך פה משהו בלתי תלוי.

שלמה קרעי: רק אז לציבור יהיה אמון בתוצאות.

גלעד קריב: לשיטתנו, ואני מבין שיש בינינו מחלוקת בעניין שמקימים ועדת חקירה ושמים בראשה שופט בדימוס או ועדה בלתי-תלויה.

גלעד קריב: יש לי הצעה – אני אומר כמאמר מוסגר – אולי האופוזיציה תקים את הוועדה לביקורת המדינה.

גלעד קריב: רק אותה.

גלעד קריב: ביתר התחומים נישאר במחלוקות.

שלמה קרעי: כתבתי על זה הבוקר, שאם אתם לא תקימו ועדת חקירה לעניין הזה, נקים את הוועדה לביקורת המדינה אד הוק ונקים ועדת חקירה ממלכתית.

גלעד קריב: המבקר הודיע שהוא גם בודק את הסוגיה הזאת.

שלמה קרעי: את המבקר הזה אנחנו כבר מכירים.

גבי לסקי: שגם אתם מיניתם.

שלמה קרעי: אז מה זה אומר?

שלמה קרעי: שהוא ברמת עם שיניים?

שלמה קרעי: כשפניתי אליו עם השחיתות שמנדלבליט הסיט את ממלא מקום פרקליט המדינה, יודע מה הוא אמר?

שלמה קרעי: אני לא נוגע בדברים כאלה.

גלעד קריב: גבי לסקי, בדבר אחד את צריכה להסכים עם חבר הכנסת קרעי - הם באמת מכירים את מבקר המדינה.

גלעד קריב: הם הביאו אותו.

גלעד קריב: הם מינו אותו ודאגו לרוב הפרלמנטרי שמינה אותו.

שלמה קרעי: לצערי חסר שיניים.

גלעד קריב: בסדר גמור.

גלעד קריב: זכות הדיבור אצל חברת הנכסת גבי לסקי.

גבי לסקי: תודה, כבוד היושב-ראש.

גבי לסקי: אני מסכימה לדברים שנאמרו פה קודם, כמעט כולם.

גבי לסקי: מדובר ברעידת אדמה משטרית, לא פחות ולא יותר.

גבי לסקי: מדובר בפגיעה חמורה בזכויות יסוד של האדם, זכויות אזרחיות, זכויות של ממשל תקין.

גבי לסקי: אנו חייבים לשאול מי מינה את כל שומרי הסף, מהיועץ המשפטי לממשלה, למבקר המדינה, למפכ"ל המשטרה.

שלמה קרעי: עכשיו שומרי הסף לא טובים לך?

גבי לסקי: כולם שומרי סף שמונו על-ידי ממשלה שדאגתה העיקרית היתה לגרום לכך שראש הממשלה יימלט ממשפט.

גבי לסקי: עכשיו עושים שימוש- - -

שלמה קרעי: את עכשיו מוציאה דיבה כי שומרי הסף האלה שלך הם מונו עוד לפני שהתחילו חקירות נתניהו.

גבי לסקי: עכשיו עושים שימוש ברעידת האדמה המשטרית הזאת כדי לנסות ולהפסיק את המשפט.

גבי לסקי: אבל הפגיעה חמורה הרבה יותר, מעבר למשפט כזה או אחר, כי ודאי יש משפטים אחרים שגם יכולים להיות מושפעים מהדבר הזה.

גבי לסקי: כפי שאמר כבוד היושב-ראש, לא יכול להיות שהאופוזיציה מונעת את הקמת הוועדה לביקורת המדינה, שהיא יכולה לדרוש ממבקר המדינה לקיים בדיקה.

גבי לסקי: אני מסכימה עם כבוד היושב-ראש וגם אני פניתי גם לשר המשפטים וגם לשר לביטחון פנים להקמת ועדה חיצונית עצמאית לבדיקת הנושא הזה.

גבי לסקי: ישראל לא תהיה מדינה שבה מופעלת שטאזי במחשכים כנגד אזרחים ועיתונאים וכנגד אנשים בעלי תפקידים בכירים בשלטון המקומי ובלשון בכלל.

גבי לסקי: חייבת לומר, שהמשטרה אמרה בדיון קודם במסגרת הוועדה הזאת פתאום לראשונה, שאחרי בדיקה כן יש דברים בגו, שיש דברים שכן קרו בהתאם לתחקיר העיתונאי.

גבי לסקי: אני ממש מצפה שהוועדה שהוקמה על-ידי היועץ המשפטי לממשלה תפסיק עבודתה כדי להעביר את הבדיקה לוועדה חיצונית עצמאית בראשות שופט.

גבי לסקי: אנו לא יכולים לתת יד לדבר הזה.

גבי לסקי: אני חושבת שמדובר בתקופה אפלה, עצובה, ושאנחנו כולנו קואליציה כאופוזיציה, חייבים לעמוד יחד כדי להגיד עכשיו למפכ"ל להיכנס ולעצור כל פעולה של NSO, של פגסוס, של כל אמצעי שיש למשטרה שיכולה לרגל אחרי אזרחים.

גבי לסקי: ובואו נזכור – לא מדובר על חשודים בעבירות פליליות ברוב המקרים.

גבי לסקי: מדובר באזרחים ובעלי תפקידים.

גבי לסקי: באופן מיידי חייבים להשעות את כל השוטרים והמפקדים שהיו חלק מהפעלת התוכנה הזאת בניגוד לחוק ויפה שעה אחת קודם.

גבי לסקי: אנו לא יכולים להישאר אדישים לדבר הזה.

שלמה קרעי: וגם לעצור משפטים- - -

גבי לסקי: בצער רב אני אומרת שאנו חייבים להקים את הוועדה הזאת מייד, ושתיתן בזמן מועט מסקנות ביניים, ובינתיים להשהות כל עבודה של אותם אמצעי ריגול כלפי אזרחים ולהשעות את כל השוטרים שעשו בהם שימוש.

גלעד קריב: בהקשר לסיפא של דבריך, בדיון שקיימנו בוועדת חוקה נאמר על-ידי נציגת משרד המשפטים – נמצא פה גם יועץ השר, לא לשם נושא זה, אבל טוב שאתה נמצא – שהיועץ המשפטי לממשלה היוצא נתן הוראות אופרטיביות לגבי השימוש או אי-השימוש בכלים האלה עד מיצוי- - -

גבי לסקי: אבל זה לא יכול להישאר בסוד.

גבי לסקי: אנחנו לא יודעים אם נתן הוראה להפסיק את השימוש חד-משמעית, חוקי או לא חוקי, שזה לא יהיה.

גבי לסקי: להוציא מהמשטרה את היכולת לעשות שימוש באמצעי ריגול, כי אנחנו גם לא יודעים מה ההוראות.

גבי לסקי: זה לא יכול להישאר בסוד.

גבי לסקי: אנו חייבים שיגלו לנו מה ההנחיות של היועץ המשפטי לממשלה בשעות האחרונות לכהונתו נתן כדי להיות בטוחים שלא מפעילים את התוכנה הזו.

גלעד קריב: אני אומר שוב: אני חושב שזה מה שהבנו בדיון הקודם בוועדת החוקה.

גלעד קריב: צריך להבהיר את העניין בצורה ברורה.

גלעד קריב: גם אשוחח בעניין עם השר לביטחון פנים ושר המשפטים.

גלעד קריב: אנו צריכים למצוא את הדרך והיא לא פשוטה.

גלעד קריב: מצד אחד, למצות את החקירה ולהבטיח שכרגע, אין אפילו חשד וחשש להמשך שימוש לא חוקי.

גלעד קריב: באותה נשימה לאפשר למשטרת ישראל בדל"ת אמותיו המאוד קפדניות של החוק, להמשיך את הפעילות שלה נגד הפשיעה.

גבי לסקי: אין תשתית חוקתית שמאפשרת שימוש בתוכנות ריגול כנגד אזרחים, גם לא בחקירות.

גבי לסקי: יש הבדל בין האזנות סתר לשימוש לא חוקי.

צבי האוזר: למה?

צבי האוזר: זה חיפוש.

גבי לסקי: לא.

צבי האוזר: אם מישהו שעוסק ברציחות בני אדם, בסחר בסמים קשים, אפשר להיכנס לו לבית בצו של שופט ולחפש בכל ניירותיו ובכל דבריו ובארכיונו האישי בבית ובארכיון הדיגיטלי לא?

צבי האוזר: אבל צריך לעשות את זה כמו שצריך, בצו שופט, אם יש פה חשד לפשע.

גלעד קריב: לא.

גלעד קריב: חבר הכנסת האוזר, את זה ביררנו בדיון הקודם.

גלעד קריב: החוק הישראלי כרגע לא מנוסח בדרך שמתייחסת ליכולות הטכנולוגיות של כלי זה או אחר.

גלעד קריב: החוק מנוסח כך שקובע אילו שימושים הם חוקיים ואילו שימושים הם לא חוקיים.

גלעד קריב: חדירה מרחוק – וזה לא פרשנות שלי.

גלעד קריב: אלה דברים שנאמרו על-ידי המשטרה ומשרד המשפטים.

גלעד קריב: כיום החוק הישראלי לא מאפשר חדירה מרחוק למחשבים ניידים, לטלפונים ניידים לצורך שאיבת חומר שכבר קיים על המכשירים האלה.

גלעד קריב: הוא מאפשר רק ביצוע האזנת סתר והגדרת האזנת סתר חוקית – זה המצב המשפטי.

גלעד קריב: רוצים לתקן את החוק – הממשלה ניסתה ב-2014 לקדם הצעת חוק שמתקנת את פקודת החיפוש והמעצר.

גלעד קריב: התיקון הזה לא התקבל על-יד הכנסת.

גלעד קריב: זה לא משנה.

גלעד קריב: יהיה דיון פה בוועדה, המשך לדיון.

צבי האוזר: אדוני היושב-ראש, אני רק מציע שלא חברי הכנסת ייתנו מבחינת ההנחיה לרשות המבצעת פרשנות החוק.

גבי לסקי: אתה לא מבין מה תפקיד הכנסת.

גבי לסקי: אנחנו לא צריכים לבקר את הרשות המבצעת.

איתמר בן גביר: אולי בגלל שהאזינו לכולנו, נפסול את עצמנו.

גלעד קריב: מכובדיי, הדברים לא ממוחנו הקודח.

גלעד קריב: התקיים פה דיון ארוך שבו הדברים נאמרו במפורש על-ידי נציגות משרד המשפטים, הפרקליטות והמשטרה בעצמה.

גלעד קריב: ברור היום מה השימושים שהחוק מתיר, מה השימושים שהחוק לא מתיר.

גלעד קריב: עלינו בדיון גם על שטח אפור פרשני שנבדק היום במשרד המשפטים.

גלעד קריב: הכול בסדר.

גלעד קריב: כיוון שהמשטרה הודתה, אמרה שנעשו חריגות בהפעלת הכלים האלה, בדיון פה טענו שזה אנומליה טכנולוגית.

גלעד קריב: אולי השלב הזה של התחקיר מציג גרסה אחרת – לא משנה.

גלעד קריב: נעשתה הפעלת הכלים, להודאת המשטרה, באופן שחורג מגבולות החוק.

גלעד קריב: זה דבר שאנו יודעים.

גלעד קריב: בניגוד לדברי חברת הכנסת לסקי, לא מיהרתי לומר שכל שימוש בכל כלי מתקדם צריך כרגע להיאסר.

צבי האוזר: כי זה מה שעלה מהדברים.

גלעד קריב: אנו רוצים שהמשטרה תיתן כל מה שצריך מבחינת מידע ושקיפות כדי לאפשר בדיקה חיצונית של העניין, ובו בזמן בדל"ת אמותיו הסופר קפדניות של החוק בפיקוח בתי המשפט ובאישור בתי המשפט תמשיך להילחם בפשיעה.

גלעד קריב: נקודת האיזון הזו נמצאת באחריותו של השר, באחריות הממשלה.

גלעד קריב: אני רק מציין לפרוטוקול שקיבלנו דיווח מנציגות משרד המשפטים שבעקבות הגילוי של הממצאים האלה, היועץ המשפטי לממשלה נתן הוראה אופרטיבית, ביצועית לגבי בלימת האפשרות לשימוש שלא כדין בתוכנה הזאת.

גלעד קריב: לא ביקשנו מעבר לכך כי לא כל פרט על פעילות המשטרה יכול להתברר בפורום הזה.

גלעד קריב: אני רק מציין שניתנה ההוראה הזאת.

גלעד קריב: עוד נבין מה עומד מאחוריה.

גלעד קריב: זה לא סותר את הצורך בעליית דרגה בבדיקה ואני מניח שבזה אתה גם מסכים.

גלעד קריב: חבר הכנסת בגין, בבקשה.

זאב בנימין בגין: תודה, אדוני היושב-ראש.

זאב בנימין בגין: יש לי נטייה טבעית להסתייג ולהיזהר משימוש במבנה המשפט הבא, המקובל במקומותינו:

זאב בנימין בגין: אם הדבר נכון, אז כך וכך.

זאב בנימין בגין: זה משפט שאני במשך שנותיי הרבות בפעילות ציבורית חושב או מקווה שלא השתמשתי בו.

זאב בנימין בגין: כשאתה אומר:

זאב בנימין בגין: אם הדבר נכון ואז אתה מסיק את המסקנה, אז על פלוני, על מוסד, על משרד - מייד הטלת צל.

זאב בנימין בגין: איני האחרון מחברי הוועדה המקפיד בזכות אדם ובשמירה עליהן.

זאב בנימין בגין: אני מציע קודם כל, להמתין למסקנות של הבדיקה שעורכת המשנה ליועץ המשפטי לממשלה עמית מררי.

זאב בנימין בגין: אנו מכירים אותה היטב בפעילותה, ועד שלא נראה, או היועץ המשפטי או היועצת המשפטית יראו את המסקנות, אני מציע לא להיחפז לא בהקמת ועדת חקירה כזו ולא אחרת.

שלמה קרעי: ואתה סומך שהיא תבדוק את עצמה, חבר הכנסת בגין, כשהיא היתה המלווה?

זאב בנימין בגין: אפילו לא דייקת בקשר לתפקידה כפי שתיארת אותו, בדיוק להפך.

זאב בנימין בגין: אבל אני שם נפשי בכפי ואומר: כן, אני סומך על עמית מררי.

זאב בנימין בגין: אני כמעט נעלב מהצורך שלי לומר זאת.

זאב בנימין בגין: זה מבחינתי מובן מאליו.

זאב בנימין בגין: תוכיח אחרת – יהיה אחרת.

זאב בנימין בגין: לכן ננקט הצעד הראשוני.

זאב בנימין בגין: אני מציע רק לא להיחפז.

אוסאמה סעדי: היום מתגלים דברים חמורים מאוד.

זאב בנימין בגין: אבל שמעתי את דבריך, ואמרת: רב הנסתר על הגלוי.

זאב בנימין בגין: אני כחבר כנסת צריך קצה חוט- - -

אוסאמה סעדי: כל מה שפורסם לא מספיק?

זאב בנימין בגין: - - - שעבר את הבקרה הראשונית של היועץ המשפטי לממשלה.

זאב בנימין בגין: היא מנוסה, עושה מלאכתה כהלכה.

זאב בנימין בגין: מאוד זהירה, ולכן אדוני היושב-ראש, זו הצעתי.

גלעד קריב: כתמיד אני מכבד את דבריך ואני חושב שאתה בצדק סומך ידיך על המקצועיות והיושרה והניסיון של – הזכרת משנה אחת של היועץ.

גלעד קריב: אני חושב שהדבר נכון בכלל לגבי גורמי משרד המשפטים.

גלעד קריב: אני רוצה להעיר ולהזכיר, וזה דברים שהתבררו לנו בדיון שקיימנו.

גלעד קריב: ראשית, כתב המינוי כפי שהופקד בידי הצוות הזה מדבר על הגשת מסקנות ב-1.7.2022.

גלעד קריב: בישיבה שקיימנו פה, כשעוד לא היו בידינו ממצאי התחקיר מהבוקר, אמרנו שלכל הפחות צריך להעמיד ממצאי ביניים תוך שבועות אחדים.

גלעד קריב: כמובן לא ניתן להמתין עד 1.7.22 כדי לשאול האם צריך להעלות במשלב הבדיקה.

גלעד קריב: הדבר השני שאני מבקש להפנות תשומת ליבך אליו, והוא לא נאמר כהתרסה כלפי מאן דהוא, האירוע ככל הנראה מחייב לבדוק את ההתנהלות בתוך רשויות החקירה עצמן.

גלעד קריב: לדוגמה המשטרה.

גלעד קריב: אני מזכיר שיש עוד גופי חקירה במדינת ישראל שמנהלים האזנות סתר ואני לא מדבר על השב"כ אלא על רשויות חקירה אזרחיות.

גלעד קריב: אבל חוק האזנות הסתר קובע מנגנון כפול של מעין פיקוח ובקרה.

גלעד קריב: ראשית למקרה הקונקרטי נדרש צו שיפוטי, אך מעבר לו, היועץ המשפטי לממשלה מקבל אחת לחודש דיווח על האזנות הסתר.

גלעד קריב: דהיינו המחוקק קבע שהייעוץ המשפטי לממשלה הוא מנגנון פיקוח על עבודת הממשלה.

גלעד קריב: במסגרת הבדיקה – ואני לא אומר אם זה צריך להיות בשבוע הראשון וו בעוד חודש – אבל במסגרת הבדיקה צריך לבדוק גם את מנגנוני הפיקוח ולא רק את פעולת הממשלה, כי אם אכן יש פה כשל, צריך לעשות איזו בחינה מערכתית.

גלעד קריב: בהינתן הצורך לבדוק גם את שאלת הפיקוח והבקרה, בעיניי אין ברירה אלא בסופו של דבר, גם אם ממתינים עוד שבועות אחדים לקבל ממצאי ביניים, בסופו של דבר צריך להודיע על גוף שבודק את מכלול הסוגיות שהן גם נסתרות מעבר לדל"ת אמות המשטרה.

גלעד קריב: לכן זה חייב להיות גוף בדיקה בעיניי חיצוני שאינו חלק מהמנגנונים עצמם שרלוונטיים לחוק האזנות סתר.

גלעד קריב: בבקשה, חבר הכנסת בן גביר.

איתמר בן גביר: חבר הכנסת בגין, אפשר לטעות פעם אחת, פעם שנייה, פעם שלישית.

איתמר בן גביר: אני מאוד מעריך אותך ומוקיר אותך, אבל אי-אפשר כל כך הרבה פעמים שמספרים לנו סיפורים, ובסוף מסתבר שזו לא אמת.

איתמר בן גביר: היתה ועדה לביטחון פנים.

איתמר בן גביר: הגיעו נציגי המשטרה יום אחרי החשיפה הראשונה של כלכליסט.

איתמר בן גביר: אמרו: לא היו דברים מעולם.

איתמר בן גביר: לא מיניה ולא מקצתיה.

איתמר בן גביר: שום דבר.

איתמר בן גביר: הכול שקר.

איתמר בן גביר: כמה ימים לאחר מכן כאן בדיון בוועדה הגרסאות החלו להשתנות.

איתמר בן גביר: מצאנו, צריך לבדוק.

איתמר בן גביר: מה זה?

איתמר בן גביר: יש כאן קונצנזוס מקיר לקיר שזה יום כיפור של המשטרה ושל הפרקליטות.

איתמר בן גביר: שזה יום שחור לדמוקרטיה, אבל איפה הבעיה – מחר בבוקר עולם כמנהגו נוהג.

איתמר בן גביר: נמשיך לבוא לפה, ימשיכו לבוא נציגים של המשטרה והפרקליטות והתסכול הגדול, ואני לא רוצה להטיל דופי בכולם, כי יש שם אנשים טובים והגונים וראויים וישרים, אבל התסכול הגדול שאינך יודע מי אומר לך אמת ומי אומר לך שקר.

איתמר בן גביר: לכן אני כמובן בעד ועדת חקירה בצורה הכי ברורה ופשוטה, אבל אדוני היושב-ראש, יש לך סמכויות כאן.

איתמר בן גביר: אתה יושב-ראש ועדת חוקה של כנסת ישראל, ואם המערכת לא כל כך בודקת את עצמה ואם בממשלה וטעמיה עימה – לפי מה שהם צעקו כאן לא אחת ולא שתיים, זה לא במשמרת שלנו – אז מה הבעיה לפתוח הכול כפי שחבר הכנסת קרעי אומר?

איתמר בן גביר: אם זה לא קורה כמה ימים – אדוני, יש לך סמכויות להתחיל להביא לכן שוטרים ופרקליטים ולהתחיל לבקש תשובות ציבוריות.

איתמר בן גביר: הכוח שלך יש להשתמש בו.

איתמר בן גביר: אין לי ספק שבנושא הזה כולנו באותו צד.

איתמר בן גביר: חברי כנסת לא רוצים שישקרו להם, לא רוצים שיעקבו אחרי, לא רוצים שיעקבו אחרי מפגינים מהצד הזה או מהצד השני.

איתמר בן גביר: ואני תמיד אומר לחבריי בשמאל: היום זה אנחנו – מחר זה אתם.

איתמר בן גביר: ככה זה עובד, כך המשטרה פועלת, וכך גורמים בפרקליטות פועלים.

איתמר בן גביר: אז דופי בכולם – חלילה וחס.

איתמר בן גביר: אבל צריך לבדוק ולחקור, ואם לא עושים את זה, אדוני יכול להרים את הכפפה.

גלעד קריב: שתי הוועדות כבר הרימו את הכפפה.

גלעד קריב: אני מזכיר לך שהדברים לגבי מציאת הממצאים וההוראות נאמרו כאן כאשר עמדנו על כך שגורמים בכירים במשטרה יתייצבו כאן וכך נמשיך.

גלעד קריב: הודענו שנמשיך.

גלעד קריב: כל זה לא מייתר מה שכולנו מסכימים אליו לגבי הליכי הבדיקה.

גלעד קריב: חבר הכנסת האוזר, בבקשה.

צבי האוזר: תודה רבה.

צבי האוזר: העובדה שעד רגע זה המשטרה לא הצליחה להניח את הדעת בקרב המערכות, בקרב הציבור שאין דברים בגו, מעידים שאנו עוסקים בדבר עם חומרה ועם סימן שאלה שמכרסם מדי רגע באמון הציבור שהוא בסיס השיטה שלנו.

צבי האוזר: לכן אני חושב שאת הסיפור הזה אין ברירה אלא ללוות דרך פה בכנסת ככל שאנו מתייחסים לזה ללא המחלוקות המסורתיות של ימין ושמאל.

צבי האוזר: כולנו צריכים להיות מאוחדים על ארבע מטרות שהן הדבר העומד בפתחנו.

צבי האוזר: אחת, חקר האמת.

צבי האוזר: חייבים להגיע לחקר האמת.

צבי האוזר: שתיים, אם חלילה נעשו פה דברים שלא ייעשו, אנו צריכים לוודא, איך אין חזרה על אותן פרצות ועל אותן שגיאות או מעשים חמורים שאם נעשו, איך מונעים חזרתם.

צבי האוזר: שלישית, כולנו אחראיים על שיקום האמון במערכות.

צבי האוזר: זה גם אינטרס ציבורי במעלה הראשונה.

צבי האוזר: ויש לנו אינטרס, לא למנוע נזקים באותן מערכות שבתפקידן הבסיסי והכולל הוא לשמור על אינטרס ציבורי ולמנוע פשע ולהבטיח חוק וסדר במדינת ישראל.

צבי האוזר: נדמה לי שכל הדברים האלה בניהוג עדין אך נחוש, אנו כאן בכנסת יכולים לחרוג ממנהגנו, ולא לגלוש למחלוקות הפוליטיות הקלאסיות.

צבי האוזר: בהקשר הזה אדוני הישוב-ראש, אני חושב שנתת דעתך לעניין חשוב בפרט לאמון הציבור.

צבי האוזר: אני לרגע לא מטיל ספק ביכולת המערכת הקיימת של היועץ המשפטי לנסות ולהגיע לחקר האמת.

צבי האוזר: ידיים נקיות משרתי ציבור.

צבי האוזר: אבל בהינתן שצריך לבקר לא רק את הגופים המבצעים אלא כפי שאמרת גופי הבקרה והפיקוח, אני מבין שהממשלה תתכנס היום ותבחר יועץ משפטי לממשלה חדש.

צבי האוזר: אני חושב שאחת השאלות הראשונות שיתגלו לפתחו של היועץ או היועצת, האם באמת להפסיק את הבדיקה הפנימית או להוסיף עליה בדיקה חיצונית על גורם שלא במישרין ולא בעקיפין קשור לתהליכים שקשורים לעניין הזה.

צבי האוזר: אני חושב בכלל שהמערכת הזו זקוקה לרפורמה.

צבי האוזר: לדעתי, היתה עוד לפני הפרשיה הנוכחית.

צבי האוזר: היא מחזקת.

צבי האוזר: לא רפורמה בסגנון- - - שיהרוס את המערכות שעמלנו משך למעלה משבעים שנה לבנות ולבסס אותן אבל רפורמה שצריך לשנות את הדברים.

צבי האוזר: אני מקווה שהיום ייבחר יועץ משפטי לממשלה שיוכל להוביל בנחישות ובזהירות את הרפורמות הדרושות ומורשות למערכות האלה.

צבי האוזר: תודה רבה.

גלעד קריב: תודה רבה.

גלעד קריב: אחרון הדוברים לעניין הזה חבר הכנסת רוטמן וניגש להנמקות.

שמחה רוטמן: תודה רבה, אדוני היושב-ראש.

שמחה רוטמן: אני מודה לך שלמרות כותרת הדיון – אמרנו אתמול – יש נושאים שאי-אפשר לעבור עליהם לסדר-היום, והנושא הזה הוא בהחלט אחד מהם.

שמחה רוטמן: חבר הכנסת בגין, חבל שאתה הולך.

זאב בנימין בגין: אני כבר לא הולך, ומתייצב מול דבריך.

שמחה רוטמן: כאשר אביך מונה לשר בלי תיק ב-1967 במסגרת מלחמת ששת הימים הוא אמר בחצי צחוק חצי רצינות שכנראה המאזינים רגילים ומאזינים לו למרות שהוא כבר לא באופוזיציה אלא שר בלי תיק.

שמחה רוטמן: כך לפי ציטוט מכתבה ב"הארץ".

זאב בנימין בגין: אכן לפחות חיטטו במגירות שולחנו בשנות ה-50'.

שמחה רוטמן: מסתבר שלא רק בשנות ה-50' אלא גם בשנות האלפיים, וגם בשנת 2022.

שמחה רוטמן: מה שניתן היה להתייחס אליו אולי בחיוך, כאשר סוף סוף הפסיק להיות באופוזיציה ונהיה שר בלי תיק, לא ניתן להתייחס אליו כשהדבר מתרחש בביטול או ברוגע, כאשר הדבר הזה מתנהל בימינו.

שמחה רוטמן: הדבר הזה אינו פחות מפגיעה בסדרי השלטון, המשטר והדמוקרטיה.

שמחה רוטמן: לא מדבר פה באירוע שהמערכת יכולה לחקור אותו.

שמחה רוטמן: אמר צביקה: צריך לשמר את האמון במערכות.

שמחה רוטמן: בוקר טוב.

שמחה רוטמן: אין אמון במערכות האלה.

שמחה רוטמן: אפשר לשמר אמון – הוא לא קיים.

שמחה רוטמן: כפי שאנו רואים, זה גם מסיבה מוצדקת, אבל אין אמון במערכות האלה.

שמחה רוטמן: בטח שלא יכול להיות בהגדרה אמון במערכות האלה כשהחוקרים הם אלה שצריכים אולי ליתן את הדין.

שמחה רוטמן: המשטרה טוענת שבפרקליטות ידעו.

שמחה רוטמן: הפרקליטות טוענת: לא ידענו.

שמחה רוטמן: היועץ המשפטי לממשלה הוא הגורם המאשר והמתכלל.

שמחה רוטמן: מי יחקור את החוקרים, מי ישמור על השומרים - זו השאלה שנשאלת.

שמחה רוטמן: יש לי לזה תשובה, ולא רק לי – לחוק הישראלי.

שמחה רוטמן: יש ועדת חקירה פרלמנטרית שהיא דבר שצריך להתנהל כאן בפרלמנט, קואליציה ואופוזיציה כדי שדבר כזה יחשיב איזה אמון ציבורי.

שמחה רוטמן: יש פתרון פחות טוב, ועדת חקירה ממלכתית.

שמחה רוטמן: ויש דבר שלא נותן פתרון – ועדת בדיקה ממשלתית כי הממשלה היא חלק מהאירוע.

שמחה רוטמן: ויש דבר שאולי צריך לחוקק – פה אני קורא לך אדוני היושב-ראש – בהליך מהיר.

שמחה רוטמן: יש חוק במדינת ישראל שנועד למצב טראגי.

שמחה רוטמן: כאשר אדם מת ונמצא במשמורתה של משטרת ישראל, החוק מאפשר שופט חוקר.

שמחה רוטמן: תובע עצמאי.

שמחה רוטמן: במדינות המשפט הקונטיננטלי זה דבר שהוא הרבה יותר נפוץ.

שמחה רוטמן: אצלנו זה מצומצם רק לחקירות סיבות מוות.

שמחה רוטמן: בארצות המשפט המקובל יש התובע המיוחד, אנו מכירים את זה מהמצבים בארצות הברית כשיש צורך לחקור פקידי ממשל ושופטים ופוליטיקאים בכירים, יש תובע מיוחד.

שמחה רוטמן: המערכת הרגילה אינה מסוגלת לבדוק את עצמה.

שמחה רוטמן: התפקיד שלנו, לתת את הכלים לעשות את זה.

שמחה רוטמן: או נעשה את זה כאן בעצמנו בפרלמנט בוועדת חקירה פרלמנטרית או נתקן את החוק של שופט חוקר ונמנה שיהיה שופט חוקר עם סמכות למעצרים ולחיפושים ולחקירות ולבדיקות כי המערכת לא יכולה, אסור לה שתחקור את עצמה.

שמחה רוטמן: כל יום שאנשים שהחזיקו בסמכויות הללו ובחוסר הסמכויות הללו לא נעצרים ונחקרים זה עוד יום שבהם הם יכולים לתאם עדויות ולשבש משפט.

שמחה רוטמן: הדברים האלה לא יכולים לחכות אפילו שבועות.

שמחה רוטמן: גם שבועות זה יותר מדי בהקשר הזה.

שמחה רוטמן: נדרשת פה פעולה מהירה.

שמחה רוטמן: יש פה דברים שהם בסמכות השב"כ כי יש פה פגיעה במוסדות השלטון.

שמחה רוטמן: יש פה דברים שצריכים להיעשות בוועדת חקירה.

שמחה רוטמן: יש דברים שאולי צריך לעשות בשבילם שופט חוקר.

שמחה רוטמן: מי שרוצה לתת לחתול לשמור על השמנת ומנסה להרגיע אותנו שהיועץ המשפטי החדש, יהא אשר יהא, שעומד בראש מערכת שהיא עצמה חולה, הוא יהיה זה שיחקור את הנושא או מישהו מתוך המערכת יהיה זה שיחקור את הנושא, משקה את האנשים הצמאים במים מלוחים.

גלעד קריב: תודה.

גלעד קריב: אני מסכים עם עמדתך לגבי הצורך בבדיקה חיצונית.

גלעד קריב: לא הייתי גוזר את פסק הדין שלך על כלי החקירה שמוגדרים בחוק.

גלעד קריב: ודאי צריך להעמיד בראש כל גורם כזה שופט בדימוס ולהקנות לו את סמכויות החקירה שמוקנות לוועדת חקירה ממלכתית.

גלעד קריב: אני מקווה שהיממה הזאת תסתיים כשיש עלייה משמעותית במדרג הבדיקה של הפרשה הזאת לרבות הפקדת סמכויות חקירה.

גלעד קריב: חבר הכנסת מקלב, אחרון המתייחסים.

אורי מקלב: אני חושב שגם אנו כגוף מפקח עומדים היום למבחן, כי כל מה שקורה, ככל שזה חמור, אבל מטבע הדברים, אנו נוטים כשזה פחות בתקשורת, יש דברים אחרים שדוחקים דברים שהיו בעבר.

אורי מקלב: אנו היום כגוף מפקח עומדים היום למבחן, אם נדע להתייחס.

אורי מקלב: המיוחדות בנושא הזה, גם שחמור מאוד שלא היה כמותו, אבל גם שלא קשור לקואליציה ואופוזיציה.

אורי מקלב: רוב הדברים ודאי קרו במשמרת של הממשלה הקודמת והיום החשיפה בממשלה הזאת.

אורי מקלב: אנו רואים את התגובות של כל הבית הזה.

אורי מקלב: אנו היום עומדים למבחן, אם אנו יודעים לטפל בכאלה דברים אז אנו ראויים לאמון שהציבור נתן בנו.

אורי מקלב: אם לא נדע לטפל בזה, ואני לא נכנס אם חקירה ממלכתית, פרלמנטרית, גוף חוקר.

אורי מקלב: ועדת חוקה צריכה לראות אם אנו באמת מטפלים בזה, מקימים את הגוף המתאים והחקירה וההתנהלות מתנהלת בקצב כפי שאנו חושבים שצריך להיות.

אורי מקלב: תודה.

גלעד קריב: תודה, אדוני.

גלעד קריב: כולם כאן עיניהם במכשירים הניידים.

גלעד קריב: בזמן שאמרנו את דברינו, התפרסמה הודעה מטעם מפכ"ל המשטרה שקוראת להקמת בדיקת חיצונית בראשות שופט.

שמחה רוטמן: מה שמוכיח שזה לא פתרון טוב.

גלעד קריב: לא אגרר לתשובה בעניין הזה.

איתמר בן גביר: אתה אומר: רק בכותל אתה עושה פרובוקציות.

איתמר בן גביר: לא בוועדה.

גלעד קריב: כשתזמין אותי לבוא איתך לחדירות ליליות לקבר יוסף הצדיק, אולי יהיו לי עוד מקומות.

גלעד קריב: נשות הכותל מזמינות אותי.

איתמר בן גביר: שם מותר שתהיה אפליה.

גלעד קריב: חבר הכנסת בן גביר, אתה טועה.

גלעד קריב: בעניין הר הבית יש לי סיכום עם חבר הכנסת מקלב.

גלעד קריב: אני מחלק את הסיכומים שלי עם האופוזיציה.

גלעד קריב: בהר הבית הגעתי לסיכום.

גלעד קריב: מכובדיי, נחזור לעניין הרציני כי כולנו בעיניי אופוזיציה וקואליציה מאוחדים בדאגה המאוד עמוקה של כולנו.

גלעד קריב: אנו יכולים להתווכח על פרטים, אבל הקריאה המאוד ברורה שעולה מסבב הדברים הזה הוא, שיש לחברי וחברות ועדת החוקה ציפייה כוועדה שמופקדת על הפיקוח הפרלמנטרי בתחום האזנות הסתר, יש לנו ציפייה ואף דרישה להקמת תהליך בדיקה חיצוני ובלתי תלוי לבירור הפרשה הזו על כל מרכיביה ועל כל זירותיה.

גלעד קריב: יש לי הנחה שאנו גם נתבשר בהקשרים האלה בשורות בהמשך היום.

גלעד קריב: מכובדיי, כאן אני מסיים את הסבב החשוב של הערות הפתיחה.

גלעד קריב: אנו עוברים להסתייגויות להצעת חוק-יסוד: הממשלה (תיקון מס' 12).

גלעד קריב: היועץ המשפטי של הוועדה ביקש לומר הערה.

שלמה קרעי: גם לי יש הערה טכנית – ראיתי שחיברת הרבה דברים ושינית נוסח, הפכת אותן להסתייגויות.

שלמה קרעי: בנוסח שלי זה לא חלופי.

שלמה קרעי: זה בנוסף.

גור בליי: יש לי הצעה איך לתקן את זה.

גור בליי: כשאתה אומר בהסתייגות מסוימת למחוק סעיף ובאחרות זה לשנות דברים, זה בהגדרה חלופי.

שלמה קרעי: אבל הסתייגות שמוסיפה את שר הביטחון - - -

גור בליי: הן לא חלופיות.

גלעד קריב: מכובדיי, לפני שנצלול לדברים, ונאפשר לכל חבר כנסת שהציג הסתייגויות, אם רוצה לברר את אופן הצגתן, נעשה את זה.

גלעד קריב: נמצא אתנו איל זנדברג בזום.

גור בליי: חידוד מבחינת הנוסח, לפי הצעת החוק, הוועדה דנה בזה בדיונים הקודמים, אם אדם מכהן בתפקיד ראש הממשלה והגיע לתקופת הכהונה המרבית במהלך כהונתו, כתוב: יראו את הממשלה כאילו התפטרה.

גור בליי: במקומות אחרים כתוב: ראש הממשלה מתפטר ומזה נובע שהממשלה מתפטרת.

גור בליי: אם תוכל להתייחס לחידוד הזה שפה נאמר מפורשות שהממשלה התפטרה בהיבט הנוסחי.

איל זנדברג: בוקר טוב.

איל זנדברג: אני מתנצל שאני בזום בבית מטעמי בריאות.

איל זנדברג: נקטנו בלשון "רואים את הממשלה כאילו התפטרה" כי זו הנוסח המקובל אבל הכוונה היא לכל אורך החוק, שאר הסעיפים, שהממשלה מתפטרת, כלומר הולכים לנשיא אם לכך הכוונה.

איל זנדברג: מגיעים ליום שאחרי 8 שנים, באותו מצב, הולכים להליכים של הרכבת ממשלה חדשה.

גור בליי: בכל המצבים שבחוק.

גור בליי: הבהרה חשובה.

גלעד קריב: מכובדי חבר הכנסת קרעי, יש לנו פה קובץ הסתייגויות שאני מבין שכולן או רובן הוגשו על-ידי קבוצת הליכוד, קבוצת ש"ס, יהדות התורה והציונות הדתית.

גור בליי: קיבלנו הסתייגויות מחבר הכנסת קרעי, מחבר הכנסת קיש ולהבנתנו, כל סיעות האופוזיציה למעט המשותפת הצטרפו לכל ההסתייגויות, גם של קרעי.

שלמה קרעי: יכול להיות שבסיום הדיון בוועדה נודיע על חלק מהאופוזיציה שמושכים, כדי שלא נגיע לשבועות של הנמקות במליאה, אנו נצמצם את המגישים.

אוסאמה סעדי: אני לא מצטרף.

אוסאמה סעדי: אבל יש לי שתי הסתייגויות שלא הגשתי בכתב כי לא הייתי בגלל האבל.

גלעד קריב: בסדר גמור.

גלעד קריב: כמובן נאפשר, בסמכותי לאפשר למרות שקצבנו זמן.

גלעד קריב: נסיים את הדיון בזה, חבר הכנסת סעדי.

גלעד קריב: אם אתה רוצה להעביר אותן גם בכתב שנקריא אותן, בסדר.

גלעד קריב: חבר הכנסת קרעי וחבר הכנסת מקלב, אני חושב שגם חבר הכנסת בן גביר נמצא כאן מסיעה שהגישה הסתייגויות.

גלעד קריב: רוצה זמן הנמקות?

שלמה קרעי: לא.

שלמה קרעי: הסתייגות-הסתייגות.

גלעד קריב: חלק מההסתייגויות פה לפי הנוהל רק תיקראנה.

גלעד קריב: חלקן נקצוב להן זמן הנמקה.

שלמה קרעי: מה זה רק תיקראנה?

גלעד קריב: לפי נוהל הסתייגויות, ניתן כשמדובר בהצעות שהן נאמר לא מהותיות.

שלמה קרעי: אין דבר כזה.

שלמה קרעי: אתה צריך אישור של היועץ המשפטי של הכנסת להפעיל נוהל חריג.

גור בליי: לא מדובר בהפעלת נוהל חריג.

גור בליי: הנוהל החריג זה לא לעשות אחד-אחד.

גור בליי: בנוהל כתוב שאם הסתייגות חסרה תוכן מהותי כלומר לא יותר מהסתייגות לשם הדיבור, כתוב:

גור בליי: נראה כי אין צורך בהנמקתה בוועדה, ובעיקרון במצבים האלה בדרך כלל מקריאים אותה.

איתמר בן גביר: איך מחליטים אם זה מהותי או לא?

שלמה קרעי: אולי נקים ועדת חקירה בראשות שופט שתקבע איזו הסתייגות עניינית ואיזו לא?

גלעד קריב: לא צריך להקים ועדת חקירה.

גלעד קריב: כפי שאתה מכיר אותי, חבר הכנסת קרעי- - -

שלמה קרעי: זה שינוי שיטת המשטר, זה שינוי משטרי.

שלמה קרעי: 60 הסתייגויות זה לא בשמיים.

גלעד קריב: מטרתי לא להקשות סתם.

גלעד קריב: יהיו פה הסתייגויות שאני אמור להפעיל את הנוהל.

גלעד קריב: לצידי היועץ המשפטי של הוועדה שכאשר יחשוב שאני מפרש את הנוהל בצורה לא נכונה, יעיר לי.

גלעד קריב: תהיה בטוח שאקבל את עצתו הטובה ואת פרשנותו של היועץ המשפטי.

שלמה קרעי: אני מצר על כך שבחוק יסוד בדבר שבעניינו פוגע פגיעה מהותית בדמוקרטיה, אנו מתחילים את הדיון במגבלות ובאילוצים שאתם מתכוונים להשית.

גלעד קריב: הכול בסדר.

גלעד קריב: הוועדה הזאת ידועה ככזאת שאפשר לדבר בה.

שלמה קרעי: האמת שלא פחדתי לאחר בשתי דקות לוועדה.

שלמה קרעי: ידעתי שלא תעשה את מה שעשתה יוליה בוועדת הרפורמות שכשהיה איחור של דקה מחקה 400 הסתייגויות.

גלעד קריב: הכול בסדר.

גלעד קריב: שבחה עומד לה.

גלעד קריב: שבחי אני מקווה שעומד לי פה ושם.

גלעד קריב: חבר הכנסת קרעי, מי מתחיל את ההנמקות?

שלמה קרעי: ננמק לסירוגין.

שלמה קרעי: יש פה בהסתייגות 24 המון הסתייגויות חלופיות, 23 חלופיות.

שלמה קרעי: שינו את הנוסח כדי שיהיה חלופי.

גור בליי: לא שינו את הנוסח כדי שיהיה חלופי.

גור בליי: כשיש לך הסתייגות אחת – אתה יכול לוותר עליה, וזה יפתור את הבעיה.

גור בליי: כשיש לך הסתייגות שאומרת סעיף מסוים יימחק, כל השאר בהגדרה הוא חלופי כי זה לא יכול להתיישב יחד.

גור בליי: זה לא יכול להיות שגם נמחק וגם שאתה מוסיף או מוריד לו מילה.

גור בליי: זה מתנגש.

שלמה קרעי: אז תוריד את הסתייגות סעיף 1 יימחק.

גור בליי: ואז רובן לא יהיו חלופיות.

גור בליי: אולי בודדות.

גור בליי: לדעתי זה פותר את הבעיה.

גלעד קריב: מכובדיי, אנו ניגשים להנמקה ולהצבעות.

גלעד קריב: אקריא את הסעיף ברשותך, חבר הכנסת קרעי.

גלעד קריב: אנו מדברים על הנחיות כלליות.

גלעד קריב: לא מדובר על הנוהל המיוחד.

גלעד קריב: כתוב: ההנחיה לחבר הכנסת היא כדרך המלך היא שתהיה להסתייגות משמעות וזיקה להוראות הצעת החוק.

גלעד קריב: זו המשמעות של הצעה לתיקון הצעת חוק.

גלעד קריב: מטרת ההנמקה וההצבעה על ההסתייגויות בוועדה היא לאפשר לחבר הכנסת המסתייג לשכנע את חברי הוועדה להכניס תיקון בהצעה.

גלעד קריב: מנגד לאפשר לוועדה לדון בהצעה ולדחות אותה אם לא שוכנעה מנימוקיו של המציע.

גלעד קריב: ככל שההסתייגות חסרת תוכן מהותי נראה כי אין צורך בהנמקתה בוועדה שכן אף חבר הכנסת המסתייג או אינו מייחס לתוכנה חשיבות.

גלעד קריב: הוא אינו מנסה להביא לקבלת הסתייגותו בוועדה ומציג אותה לצורך קבלת זמן דיבור הצבעה בוועדה ובמליאה.

שלמה קרעי: אני מודיע לך קבל עם ועולם שכל הסתייגות והסתייגות כאן אני רוצה להכניס לנוסח החוק.

איתמר בן גביר: אתה מסתכל על זה כך והוא אחרת.

איתמר בן גביר: מה שלך לא מהותי, בשבילנו רומו של עולם.

גלעד קריב: הכול בסדר.

גלעד קריב: איתרע מזלכם ומשרת יושב-ראש הוועדה הופקדה בידי.

גלעד קריב: מורא הייעוץ המשפטי על ראשי.

איתמר בן גביר: כאן אתה צריך להיות יותר ממלכתי.

גלעד קריב: אני מאוד ממלכתי כפי שמייד תראה.

גלעד קריב: חבר הכנסת קרעי, בבקשה, שתי דקות להנמקת הסתייגויות.

גלעד קריב: הסתייגות מס' 1.

שלמה קרעי: תודה, אדוני היושב-ראש.

שלמה קרעי: ההסתייגות אומרת כך: הוספת סעיף מטרה: מטרת החוק הינה לשלול את הזכות לבחור ולהיבחר מאזרחי ישראל.

שלמה קרעי: אסביר בדיוק למה זה כל כך נכון ואיך זה בעצם מאיר בזרקור את מה שמנסים יוזמי הצעת החוק לעשות.

שלמה קרעי: כאילו יש כאן משהו שהוא לא ממש לשלול זכות.

שלמה קרעי: אם אזרחי ישראל ירצו ראש ממשלה אחרי שמונה שנים לכהונתו שימשיך לכהונה נוספת, ודאי יש כאן שלילת זכות לבחור ולהיבחר מאותו ראש ממשלה שרוצה להמשיך לכהן ומאזרחי ישראל שרוצים לראות אותו ממשיך ומכהן.

שלמה קרעי: אבל יש כאן ניסיון להוסיף אילוצים במערכת החופשית של הדמוקרטיה שלנו, שיוכיחו, שיגלו את העתיד לבוא, שאנחנו לא באמת מקשיבים לכם אזרחי ישראל.

שלמה קרעי: אתם הולכים לקלפי אבל לא באמת יכולים לבחור ולבקש לעצמכם את המנהיג הרצוי בעיניכם, כי הנה אנחנו כאן מתערבים בזכות הבחירה שלכם, וההתערבות הזאת היא כדור שלג שמתגלגל ויגיע לכדי הצעות חוק קשות יותר, פוגעניות יותר, אנטי דמוקרטיות יותר עד שנגיע למשטרים אפלים, וסימן לכך גילינו הבוקר שאנו כבר בסוג של משטר אפל.

שלמה קרעי: לכן בהחלט אני רוצה להוסיף את המטרה הזאת בחוק.

שלמה קרעי: מקווה ששכנעתי אתכם.

גלעד קריב: אנו עוברים להצבעה.

גלעד קריב: מי בעד קבלת ההסתייגות?

גלעד קריב: הצבעה בעד – 2 נגד – רוב גדול לא אושר.

גלעד קריב: הסתייגות נדחתה.

גלעד קריב: עוברים להסתייגות הבאה.

גלעד קריב: בבקשה.

איתמר בן גביר: מטרת חוק זה הינה להחדיר לתודעה הציבורית כי מדינת ישראל איננה דמוקרטית במובן הרחב של המילה.

איתמר בן גביר: כלומר: אזרחי ישראל יכולים ללכת לקלפי ולהצביע אבל החבורה האנטי דמוקרטית שיושבת בשלטון תפעל לסכל את בחירתם.

איתמר בן גביר: כל מי שירים את ידו נגד ההסתייגות הזאת, אדוני היושב-ראש, הוא נגד הדמוקרטיה.

איתמר בן גביר: בא עם וקובע.

איתמר בן גביר: באים אשים.

איתמר בן גביר: נכון, אולי אתם מסתכלים עליהם קצת שונה, לא בהשקפת עולמכם.

איתמר בן גביר: הם לא נראים לכם אותו דבר.

איתמר בן גביר: לפעמים יש כאלה מתוך הקואליציה שגם מתנשאים עליהם.

איתמר בן גביר: אבל ריבונו של עולם, אלה אזרחים במדינת ישראל.

איתמר בן גביר: זה חופש ההצבעה שלהם.

איתמר בן גביר: זה חופש הביטוי שלהם.

איתמר בן גביר: הנשיא אהרן ברק מצטט פעם אחר פעם את מאמרה של פרופ' להב, האומר: טול מן האדם את חופש הביטוי ואת חופש ההצבעה, ולקחת ממנו את תכליתו לחיות.

איתמר בן גביר: והנה אתם בהינף יד באצטלה של דמוקרטיה, באצטלה של ריפוי ואיחוי, שוללים מאנשים את זכות ההצבעה.

איתמר בן גביר: זו בעיה קשה, זה יום שחור לדמוקרטיה, אבל הבעיה היותר קשה, שאתם גורמים לכך שהציבור לא יאמין במערכת.

איתמר בן גביר: אתם מרסקים את הדמוקרטיה.

איתמר בן גביר: אתם מרסקים את אמון הציבור.

איתמר בן גביר: אתם פוגעים בציבור בכללותו במדינת ישראל.

איתמר בן גביר: זה מה שאתם עושים, אם חלילה וחס תצביעו נגד ההסתייגות הזו שאומרת דבר מאוד פשוט: ישראל כביכול היא דמוקרטית אבל החוק הזה הופך אותה לאנטי דמוקרטית.

שלמה קרעי: מבקש התייעצות סיעתית.

גלעד קריב: בסדר, נחזור ב-10:41.

גלעד קריב: מזכיר שיש היוועצות סיעתית על סעיף.

גלעד קריב: אנחנו ניגשים להצבעה על הסתייגות מס' 2.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: הסתייגות נדחתה.

גלעד קריב: הסתייגות 3, שתי דקות, מי מנמק?

שלמה קרעי: בנוסף, מטרת חוק זה הינה להכין תשתית אנטי דמוקרטית באופן של התערבות בבחירת העם, כדי להכשיר את החוקים הארדואניים הבאים עלינו לרעה.

שלמה קרעי: זה המשך לדברים שפתחתי בהסתייגות הקודמת ולדברים שאמר חבר הכנסת בן גביר.

שלמה קרעי: אדוני היושב בראש, אני חושב שאם לא רק רוממות הדמוקרטיה בגרונך אלא אתה באמת מאמין בלב שלם בדמוקרטיה, ורואה את מה שמתגלה בימים האחרונים, בתקופה האחרונה.

שלמה קרעי: זה שאתה יושב פה על כיסא היושב-ראש נעשה במהלך של הפיכה משפטית, מסע ציד כלפי מנהיג הימין, שימושים בתוכנות לא חוקיות, באמצעים לא כשרים ולא חוקיים, אינך יכול לבוא ולעקור עוד אבן.

שלמה קרעי: שמעתי היום אתה השרה שקד אומרת: פגעו כאן בשורש הדמוקרטיה, אמרה זאת שלקחה גרזן ולא השאירה שורש אחד שלם בדמוקרטיה עם מרמה והפרת בוחרים של הבוחרים שלהם.

שלמה קרעי: אתם לא רימתם את הבוחרים אבל הם כן.

שלמה קרעי: אז כל אלה שמלינים עכשיו על פגיעה בשורש הדמוקרטיה, על קץ הדמוקרטיה, שלא יבואו ויביאו לנו לכאן חוקים כאלה שכל מטרתם להראות: אנחנו קובעים.

שלמה קרעי: אנחנו הפקידים מחליטים לכם אזרחי ישראל כשאתם הולכים לקלפי את מי מותר לכם לבחור, כמה זמן מותר לו להיבחר, מי הפקיד שיכול לפסול לנו כאן ראש ממשלה מכהן וכן הלאה.

שלמה קרעי: אני מציע להצביע בעד מטרת החוק אם לא כמובן מבטלים לגמרי את החוק, זאת גם אפשרות.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: הסתייגות נדחתה.

גלעד קריב: הסתייגות 4, הנמקה שתי דקות, בבקשה.

שלמה קרעי: סעיף מטרה נוסף:

שלמה קרעי: בנוסף, מטרת חוק זה הינה לייצר אנרכיה בשלטון המרכזי ולסכל את בחירת העם.

שלמה קרעי: אני יכול לחזור על זה שוב ושוב.

שלמה קרעי: אני מקווה שאצליח לשכנע.

שלמה קרעי: אני מתפלא שחבר הכנסת סעדי לא רואה כמוני עין בעין את הסכנה לדמוקרטיה שמנסים כאן בקואליציה הזאת.

שלמה קרעי: יש כאן מיעוט שהשתלט על השלטון במרמה והפרת אמונים.

שלמה קרעי: רימה את דעת הבוחרים, ומנסה עכשיו לייצר פה סדרת חוקים שתמשיך להשליט את שלטון המיעוט על הרוב גם קדנציות נוספות.

שלמה קרעי: זה מתחיל עכשיו בחוק שמגביל את הציבור, לכאורה אין לו שום משמעות אופרטיבית.

שלמה קרעי: לכאורה המנהיג הבא שיכהן קרוב לשמונה שנים יבטל את החוק הזה, כאילו זה חוכא ואיתלולא, עורבא פרח, חוק שאין לו כלום ושום דבר.

שלמה קרעי: אנחנו יושבים פה ומבזבזים שעות – אמרתי לך את זה בזמנו אדוני.

שלמה קרעי: אתה הלנת על כך שהותרתי כאן עוד כמה דקות את עובדי הכנסת שאגב מקבלים על זה שעות נוספות טבין ותקילין, לא כמו שליברמן עכשיו מגיש הצעת חוק שאפשר להסיט את השעות הנוספות לימים אחרים ולפגוע גם בזה.

גלעד קריב: הציוץ היה, אם אתה מזכיר נשכחות, על זה שישבת בודד בתוך האופוזיציה וביקשת קריאה שמית.

גלעד קריב: על זה יצאה טרונתי.

גלעד קריב: לא עליך – היית במליאה.

גלעד קריב: כל חבריך נטשו את המשמרת.

שלמה קרעי: עשינו שימוש בכלי פרלמנטרי שעדיין הותרתם בידינו.

שלמה קרעי: אני יודע שהולכים לבטל את הכלי הזה ולדרוש שיהיו במליאה לפחות 12 או משהו כזה.

שלמה קרעי: התרגלנו לרמיסת הזכויות שלנו.

שלמה קרעי: נתמודד עם זה ונבטל הכול בהמשך.

שמחה רוטמן: השאלה אם נוכחות באמצעות פגסוס נחשבת.

שמחה רוטמן: אפשר להשאיר את הפלאפונים במליאה.

גלעד קריב: את הפלפולים הבבליים תשאיר לבית המדרש.

שלמה קרעי: אדוני, רוממות הדמוקרטיה בגרונך.

שלמה קרעי: תראה שבאמת אכפת לך לעצור את החוק הזה.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: הסתייגות נדחתה.

גלעד קריב: הסתייגות 5, הנמקה שתי דקות, בבקשה.

שמחה רוטמן: אדוני היושב-ראש, את ההסתייגות הזו אני אנמק ברשותך.

שמחה רוטמן: אני חושב שאין יום מתאים יותר מאשר היום להצביע בעד הסתייגות מס' 5.

שמחה רוטמן: ההסתייגות אומרת: מטרת חוק זה הינה לתת הזדמנות לשמאל לגנוב שלטון באמצעות סיום כהונת מנהיגי ימין באופן אנטי דמוקרטי.

שמחה רוטמן: אין יום יותר מתאים.

גבי לסקי: אומר מי שהולכים להעביר לו חוק אנטי דמוקרטי גזעני היום.

שמחה רוטמן: חבל שהצבעת בעד החוק האנטי דמוקרטי והגזעני הזה בפעם הקודמת שהוא עלה במליאה.

שמחה רוטמן: זה קצת מפתיע.

גבי לסקי: - -

גלעד קריב: חבר הכנסת רוטמן, זמן שלקחו ממך על קריאת ביניים אני מוסיף לך, אבל אם אתה מגרה את קריאת הביניים הבאה, זה על חשבונך.

שמחה רוטמן: אני יודע שעצם קיומי מגרה קריאות ביניים אבל אני מנסה בכל זאת לעסוק בנושא.

שמחה רוטמן: ביום שבו נחשף, שכהונת הימין בממשלה הקודמת-קודמת – כי הממשלה הקודמת לא היתה ממש ממשלת ימין, אני בטוח שתסכים איתי, חבר הכנסת קרעי, אבל הממשלה הקודמת-קודמת אפשר היה בתנאים מסוימים לראות בה ממשלת ימין.

שמחה רוטמן: היא סוכלה על-ידי אמצעים אנטי דמוקרטיים.

שמחה רוטמן: ביום כזה, כאשר מתגלים אותם אמצעים אנטי דמוקרטיים, אדוני היושב-ראש, אתם משקיעים את הזמן כדי לקבע את ההישג של גוף אנטי דמוקרטי שחיטט וחדר לטלפונים של אנשי ציבור, של עוזריהם, של מנכ"לים, של אנשים בכירים במשק, ואומרים: כל הכבוד.

שמחה רוטמן: יופי שחיסלתם את שלטון הימין.

שמחה רוטמן: בואו נעזור לכם להנציח את הפשע.

שמחה רוטמן: ניתן לכם את הגיבוי ואת הקו לדבר הזה, ואתם מדברים בכלל על החוק הזה.

שמחה רוטמן: איך תישאו את פניכם עם הבושה הזאת?

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: הסתייגות נדחתה.

גלעד קריב: הסתייגות 6, הנמקה שתי דקות, בבקשה.

שמחה רוטמן: תודה.

שמחה רוטמן: הסתייגות מס' 6 ממשיכה אותו קו, אדוני היושב-ראש.

שמחה רוטמן: היא אומרת שמטרת החוק היא להשליט את המיעוט על הרוב באמצעות סיכול בחירתם.

שמחה רוטמן: כל מי שבקי בעולם המשפט יודע שיש עבירת ניסיון, כאשר אתה מנסה לבצע פשע או עבירה מסוג אחר.

שמחה רוטמן: מאשימים אותך בניסיון.

שמחה רוטמן: אבל יש מושג שנקרא ניסיון בלתי צליח.

שמחה רוטמן: ניסיון שמעצם טבעו הוא לא יצליח.

שמחה רוטמן: ואני אומר לך, אדוני היושב-ראש, הניסיון שלכם בלשון הנביא, העולה על רוחכם היה לא תהיה.

שמחה רוטמן: אתם את גבינת השלטון לא תצליחו לעשות.

שמחה רוטמן: החוק האנטי דמוקרטי הזה יהיה אחד הראשונים שיבוטלו על-ידי הממשלה שתקום, בעזרת השם, כשהממשלה הרעה הזאת תיפול.

שמחה רוטמן: הוא יכול להיות אולי – פה אני מעלה הצעה לחבריי באופוזיציה, להכין חוק הסדרים מיוחד, שייקרא חוק ההסדרים להשבת הדמוקרטיה, שבו נכלול את כל החוקים הרעים שאתם מחוקקים בממשלה הזאת, ויהיה כתוב:

שמחה רוטמן: חוק ראשון לפגיעה בדמוקרטיה - בטל.

שמחה רוטמן: חוק שני לפגיעה בדמוקרטיה - בטל.

שלמה קרעי: בדיוק מה שתכננו.

שמחה רוטמן: נגיש את החוק הזה או ביומה הראשון של הכנסת הבאה, או כאשר הממשלה הזאת תיפול בכנסת הזאת, זה יהיה החוק הראשון שיוגש בתמיכה ממשלתית כדי לבטל את המעשים הרעים שאתם עושים היום.

שמחה רוטמן: ונעמיד לדין במסגרת בקשתו של חבר הכנסת בגין את כל המעורבים בפוטש הזה.

גבי לסקי: חשבתי שהגירוש בא בחשבון.

שמחה רוטמן: והגירוש אם צריך.

שלמה קרעי: אין צורך להעמיד לדין.

שלמה קרעי: הציבור יעמיד אתכם לדין בקלפי וישלח אתכם הביתה.

גלעד קריב: עכשיו אני מבין שההתקנה היתה בתקופת האחריות של הממשלה הזאת.

שמחה רוטמן: זה היה בתקופת שלטון מפלגת בג"ץ.

גלעד קריב: פטנט טוב להתחפרות הממשלה מאחריותה.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: הסתייגות נדחתה.

גלעד קריב: הסתייגות 7, הנמקה שתי דקות, בבקשה.

שלמה קרעי: אני רוצה להוסיף על דבריו של חבר הכנסת רוטמן.

שלמה קרעי: באותו חוק להשבת הדמוקרטיה גם נדיח את כל המינויים – אלה שהולכת להתמנות היום, שתהליך המינוי שלה היה באופן מחפיר, מביש, חסר שקיפות.

שלמה קרעי: ממש אנטי דמוקרטי כמעט.

שלמה קרעי: חבר הכנסת האוזר שיושב פה לידי אפילו לא נימק מדוע פסל את רז ניזרי, המשנה ליועץ המשפטי לממשלה.

צבי האוזר: מאיפה אתה מביא את זה?

צבי האוזר: יפה הדברים שהוא אומר דווקא הבוקר הזה.

שלמה קרעי: אז בוא תנמק לנו.

צבי האוזר: גורם מבחוץ.

צבי האוזר: הנה נתתי לך את הנימוק.

צבי האוזר: מחוץ למערכת.

שלמה קרעי: בכל מקרה, אנחנו מתכוונים גם, אני אפעל, אני יכול לפעול, בעזרת השם, שהמינויים האלה, שנעשו כדי להמשיך ולשמר את שלטון המיעוט הזה, ולשמר את הכנופיה שמפרכסים אלו את אלו, פרשיות חמורות לא פחות - הממד החמישי, ליברמן ופניה קירשנבאום, חוק ישראל היום וכל אלה שזכו להטבות מפליגות ולכותרות בעיתון ידיעות אחרות בשל אותו חוק – שום דבר לא נחקר.

שלמה קרעי: למה אני הולך רחוק?

שלמה קרעי: עכשיו העבירו פה חוק התוכנית הכלכלית להמשיך לתת הטבות במיליונים או בעשרות-מיליונים בלי שהם יודעים כמה הם נותנים לאותם ערוצי תעמולה.

שלמה קרעי: כל אותם מינויים יבוטלו, וכל אלה שהיו שותפים למעשים הפליליים הללו ייתנו את הדין.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: הסתייגות נדחתה.

גלעד קריב: הסתייגות 8, הנמקה שתי דקות, בבקשה.

שלמה קרעי: מטרת חוק זה הינה לחסום יוזמות ימניות מובהקות כגון החלת ריבונות ביהודה ושומרון והחזרת הריבונות בפועל בנגב.

שלמה קרעי: פשוט הניסיון, השמאל כאן מבין, שברגע שעולה מנהיג ימני, אי-אפשר לעצור אותו.

שלמה קרעי: אם לא במהלכים אנטי דמוקרטי, כי העם ימין.

שלמה קרעי: העם רוצה ימין, הוא בוחר בערכים של מדינה יהודית, בערכים של מדינה דמוקרטית.

שלמה קרעי: לכן בכל פעם שמנהיג ימין ישיע ל-8 שנים, עוד פעם זה הכול דיון פילוסופי, תיאורטי, שלא יקרה לעולם, כי נבטל את החוק הזה כשנגיע חזרה לשלטון, אבל השמאל מנסה לייצר כאן תהליך שכשהימין עולה לשלטון בסיום 8 שנים תהיה קצת אנרכיה, הם יתבלבלו, לא יידעו מי לשים את המנהיג הבא ואז המיעוט יצליח לעלות חזרה לשלטון וישלוט שוב עוד שנה, שנה וחצי עד שמנהיג ימני חדש או שהחוק הזה יבוטל.

שלמה קרעי: אדוני היושב בראש, יש כאלה שהם אנטי דמוקרטיים.

שלמה קרעי: יש כאלה שמשתמשים בדמוקרטיה רק כשהיא מוצאת חן בעיניהם.

שלמה קרעי: יש כאלה שכואבים את הפגיעה בזכויות הפרט רק כשהיא מגיעה לאמי פלמור או לעורך חדשות 13.

שלמה קרעי: אבל כשזה ביועצי נתניהו, איומים על העדים, כשזה היה פגיעה באנשי ימין הם שתקו.

שלמה קרעי: חבל שכך.

שלמה קרעי: החוק הזה הוא עוד נדבך בחקיקה האנטי דמוקרטית הזאת.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: הסתייגות נדחתה.

גלעד קריב: הסתייגות 9, הנמקה שתי דקות, בבקשה.

שלמה קרעי: מטרת חוק זה הינה להפוך את אזרחי ישראל לשפני ניסיון על ידי החלת מגבלה המקובלת במשטרים נשיאותיים, על המשטר הפרלמנטרי בישראל.

שלמה קרעי: כבר שמענו את זה גם מכאלו שישבו ובדקו מה קורה במדינות אחרות.

שלמה קרעי: זה לא קורה באף מדינה שיש בה משטר פרלמנטרי, באף מדינה שבה העם לא בוחר את המנהיג באופן ישיר אלא בוחר מפלגות, בוחר תנועות לפרלמנט, וחברי הפרלמנט בוחרים מתוכם את זה המקובל עליהם.

שלמה קרעי: כמובן שזה בדרך כלל נעשה ביושב-ראש המפלגה הגדולה בדרך כלל או שהציבור ידע שאם המפלגה הזאת תשב בקואליציה, אם היא תהיה חלק מהרכבת השלטון, היושב-ראש שלה יהיה אותו מנהיג.

שלמה קרעי: זה מה שקורה בכל מדינה שיש בה משטרה פרלמנטרי.

שלמה קרעי: פה השמאל מנסה באמצעים מוזרים, בהכלאה שתולדותיה, אנו לא יודעים מה יהיו אותם ולדות שייצאו מהאנדרוגינוס הזה, להטיל מגבלות על השלטון הדמוקרטי, על המשטר הפרלמנטרי הזה במדינת ישראל, ולהכניס פה מאפיינים, מוטיבים של משטרים שאינם רלוונטיים.

שלמה קרעי: אם אתם רוצים להגביל כהונה של ראש ממשלה, תנו לראש ממשלה סמכויות של נשיא, שלא יצטרך כמעט שום דבר, בצווים נשיאותיים, כמו בארצות הברית, יעשה כל מה שהוא חושב, יחליט כל מה שמחליט בלי לקבל אישור הכנסת.

שלמה קרעי: אבל כמובן זה לא מעניין אתכם.

שלמה קרעי: אתם לא באמת מנסים פה לשפר את הדמוקרטיה אלא להפך, להרוס אותה.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: הסתייגות נדחתה.

גלעד קריב: הסתייגות 10, הנמקה שתי דקות, בבקשה.

שלמה קרעי: אדוני יושב-ראש, אני רוצה לנצל את שתי הדקות שיש לי, למרות שזו הסתייגות חשובה, רק אקרא אותה:

שלמה קרעי: מטרת חוק זה הינה לזרוע בלבול והרס בקרב נבחרי הציבור על מנת להעביר יותר סמכויות לידי פקידי המשפט שיידרשו לברור בסוגיות כגון הסמכות לחולל שינויים לקראת סוף תקופת הכהונה – "ממשלת מעבר" כלשונם.

שלמה קרעי: זו הסתייגות מאוד משמעותית.

שלמה קרעי: למרות שזה דיון תיאורטי – לא באמת יגיע כאן ראש ממשלה לתקופת ה-8 שנים שלו, לסוף הכהונה, ויגיד: אני מרים ידיים, יוצא החוצה, למרות שאני והעם רוצים שאמשיך לכהן.

שלמה קרעי: ברור לכם שזה יתבטל.

שלמה קרעי: נניח שזה לא יקרה.

שלמה קרעי: מה יקרה לקראת סוף אותה תקופת כהונה, כאשר אותו ראש משמלה יודע שזה השנה האחרונה שלו, יתחיל לחולל רפורמות, לעשות דברים בלי שיש לו שום מחויבות לציבור שבחר בו ואז יקומו יועצים משפטיים ויגידו: לא, חצי השנה שלפני תקופת בחירות אתה לא יכול לעשות לא כך ולא כך.

שלמה קרעי: יש פה סוג של ממשלת מעבר.

שלמה קרעי: הסמכויות בידיים שלנו.

שלמה קרעי: הרי החוק הבא שלכם הוא לתת עוד יותר סמכויות לאותו יועץ משפטי לממשלה, לאותם פקידים שמנסים לנהל את המדינה בכוח הזרוע, ואז אנו כאן מאפשרים להם עוד פרצה.

שלמה קרעי: אנחנו כאן פותחים עוד חור בחומה הדמוקרטית שלנו שעוד גורמים אנטי דמוקרטיים ימשיכו וינצלו את הפרצה הזאת כדי לחסום מנבחרי הציבור לממש את מדיניותם.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: הסתייגות נדחתה.

גלעד קריב: הסתייגות 11, הנמקה שתי דקות, בבקשה.

שלמה קרעי: בנוסף, מטרת חוק זה הינה להכניס "שתל זר" בשיטת המשטר הפרלמנטרית המקובלת בישראל ולייצר בעיות קשות במערכת השלטון.

שלמה קרעי: אדוני היושב בראש, אני חושב שהדברים ברורים.

שלמה קרעי: אנצל את יתרת הזמן שיש לי כדי את לשאול אותך, מתי אתה מתכוון להביא לאישור ועדת החוקה את תקנות החרם?

שלמה קרעי: שר המשפטים גדעון סער חתם על התקנות הללו.

שלמה קרעי: תקנות שמטרתן למנוע פגיעה במדינת ישראל.

שלמה קרעי: שלילת מימון מארגוני חרם על מדינת ישראל, שלא לדבר על פטור לפי סעיף 46 שעכשיו במקביל בוועדת הכספים יושבים ומוסרים את הכוח מידי חברי הכנסת לפקידים שיוכלו להמשיך לתת פטור, מימון ציבורי לעמותות שונאות ישראל כגון אמנסטי שיוצאת בחריפות כנגד מדינת ישראל וקוראת להטיל עליה אמברגו נשק.

שלמה קרעי: זה צריך להיעצר ויש לך הסמכות, אדוני.

שלמה קרעי: הדמוקרטיה חשובה לך, למרות שאנחנו חולקים בפרשנות של מהי דמוקרטיה.

שלמה קרעי: בעיניך זה יותר חבורת משפטנים נבחרי על בעיני עצמם.

שלמה קרעי: אני חושב שיש פה ליקוי מאורות.

שלמה קרעי: לא כוונות זדון.

שלמה קרעי: אלא אם כן זה ליברמן שיש לו כוונות זדון.

שלמה קרעי: ליקוי מאורות יש כאן אדוני.

שלמה קרעי: אולי תודיע לנו קבל עם ועדה.

גלעד קריב: התקנות טרם הגיעו לשולחן הוועדה.

שלמה קרעי: אנו קוראים מכאן לשר המשפטים להביא תקנות.

שלמה קרעי: הוא חתם.

גלעד קריב: הוא חתם על עוד הרבה תקנות חשובות לא פחות.

גלעד קריב: יגיע, נדון, נלמד.

גלעד קריב: לא לדאוג.

שלמה קרעי: תביא את זה ברגע שיגיע לשולחנך?

גלעד קריב: לא.

גלעד קריב: אביא את זה לפי סדר הדיונים.

גלעד קריב: יש תקנות לא פחות חשובות שממתינות הרבה זמן.

גלעד קריב: לפי הסדר.

גלעד קריב: אל תדאג.

גלעד קריב: לא נעכב שום דבר.

גלעד קריב: הכול בסדר.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: הסתייגות נדחתה.

גלעד קריב: הסתייגות 12, הנמקה שתי דקות, בבקשה.

שלמה קרעי: בנוסף מטרת חוק זה הינה לפגוע במערכות היחסים שבין רשויות השלטון ובין המפלגות.

שלמה קרעי: אותו שתל זר, אותו אנדרוגינוס משטרי שאתם מנסים להכניס לנו כאן במשטר הפרלמנטרי של מדינת ישראל יכול לייצר כל מיני תהליכים לא טובים שיקרו בתוך מפלגות.

שלמה קרעי: מה קורה כאשר יש ראש ממשלה שיודע שמגיע לקראת תום תקופת כהונתו?

שלמה קרעי: יהיה כאן אדם שיתנהל כמו פיל בחנות חרסינה.

שלמה קרעי: זה כמו בג"ץ, שאין יאמר לו מה תעשה ואין יאמר לו מה תפעל.

שלמה קרעי: הרי אנו יודעים שאסתר חיות, למשל, נשיאת בית המשפט העליון, יכולה לקום בבוקר ולהחליט שהיא נותנת לפלסטינים את זכות השיבה.

שלמה קרעי: אף אחד לא יכול לעצור אותה.

שלמה קרעי: אין איזו ועדת פיקוח על בג"ץ בכנסת.

שלמה קרעי: הרי הפקרנו בידיים שלהם כמעט הכול.

שלמה קרעי: אז תאר לך שחוץ מאסתר חיות יהיה ראש ממשלה כזה.

שלמה קרעי: רק כדי להתחבר לערכים שאתה מאמין בהם שהוא לא יספור את בג"ץ, אם לא נבטל את בג"ץ עד אז.

שלמה קרעי: שיקום ראש ממשלה כזה שלא מחויב לתת דין וחשבון לציבור, לא מחויב לתת דין וחשבון לאף אחד, ויעשה מה שמתחשק לו לקראת תום תקופת כהונתו.

שלמה קרעי: אין לו מחויבות.

שלמה קרעי: אין לו שום יסודות שהוא מנסה לשמור עליהם.

שלמה קרעי: שום תשתית פוליטית, ציבורית שהוא מנסה לשמור עליה.

שלמה קרעי: הוא יעשה מה שמתחשק לו וזה סופה של הדמוקרטיה.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: הסתייגות נדחתה.

גלעד קריב: הסתייגות 13, הנמקה שתי דקות, בבקשה.

שלמה קרעי: בנוסף מטרת חוק זה הינה לפגוע בהגינות התחרות הפוליטית ולפגוע ללא שום הצדקה בזכות היסוד לבחור ולהיבחר.

שלמה קרעי: מכל הלב, תגיד לי, אדוני יושב-הראש, האם אתה לא חושב שמישהו כלשהו לא שמח על הצעת חוק כזו שתעבור?

שלמה קרעי: נניח שלא יהיה אפשר לבטל אותה, כי זה יעזור לו להיבחר ולנצח מועמד אחר שהוא לא מסוגל לנצח אותו בקלפי?

שלמה קרעי: הרי ברור לך שגם אם כוונותיך טובות, אבל הדרך לגיהנם רצופה כוונות טובות.

שלמה קרעי: מי שהביא את הצעת החוק הזו מתכוון לפתוח לנו את שערי הגיהנם במשטר הפרלמנטרי במדינת ישראל.

שלמה קרעי: הוא מתכוון להמשיך להביא עוד חקיקה ועוד חוקים אנטי דמוקרטיים ועוד מגבלות על הזכות הדמוקרטית של אזרחי ישראל לבחור את המנהיג שהם רוצים לעצמם, וכל זאת למה – כי הוא לא מסוגל לנצח, הוא וחבריו לא מסוגלים לנצח את המנהיג של המחנה הלאומי.

שלמה קרעי: הם יודעם שבקלפי, ברגע שיהיו בחירות, הם לא יצליחו.

שלמה קרעי: הם לא יכולים עליו.

שלמה קרעי: יכולים רק ברמאות, במעשה מרמה או בהפרת אמונים או באמצעות חוקים שמונעים מאותו אחד להמשיך ולהנהיג את מדינת ישראל.

שלמה קרעי: לכן אני חושב שתודה בזה, אדוני היושב בראש, שיש כאן ניסיון לפגוע פגיעה אנושה בדמוקרטיה, אם לא רק באמצעות החוק הזה שהוא כרגע כמו אות מתה, לא פרקטי בשנים הקרובות, לפחות בחוקים שיבואו אחריו.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: הסתייגות נדחתה.

גלעד קריב: הסתייגות 14, הנמקה שתי דקות, בבקשה.

שלמה קרעי: בנוסף, מטרת חוק זה היא לפגוע במועמדים חזקים מהימין המתחרים במערכת בחירות כאשר אופק הכהונה שלהם קצר מכהונה מלאה בעקבות המגבלה.

שלמה קרעי: הרי שווה בנפשך, אדוני היושב בראש, מה קורה כשמועמד, למשל בנט, מגיע, מנסה להיבחר.

שלמה קרעי: בעצם אין פריימריז אצלם.

שלמה קרעי: נדבר על מפלגות שיש פריימריז.

שלמה קרעי: נגיד שיש מועמד שנותרו לו עוד שלוש שנים או שנתיים לכהונה ברצף.

שלמה קרעי: מה יגידו בפריימריז אותם חברים שצריכים לקבוע מי ינהיג את התנועה שלהם בארבע השנים הקרובות?

שלמה קרעי: יגידו: לא ניתן למועמד הזה, שאופק כהונתו קצר.

שלמה קרעי: אתה מבין מה אתה גורם כאן?

שלמה קרעי: או זה לא מעניין אותך?

שלמה קרעי: אתם גם דמוקרטיה.

שלמה קרעי: נניח שאתה תהיה יושב-ראש מפלגת העבודה.

שלמה קרעי: הרי בשביל זה הבאת את כל הרפורמים שהתפקדו לעבודה.

גלעד קריב: יש פה רגע היסטוריה ששלמה מודה שיש הרבה רפורמים בישראל.

שלמה קרעי: 9,000 קולות קיבלת?

שלמה קרעי: זה כל הרפורמים פה.

שלמה קרעי: זה רפורמים, חסרי דת, קונסרבטיבים.

שלמה קרעי: כאלה שלא אוהבים את היהדות.

שלמה קרעי: נניח שנשארו לך עוד 3 שנים.

שלמה קרעי: סיימת 5 שנים ראש ממשלה.

שלמה קרעי: עכשיו אתה רוצה להיבחר לקדנציה הבאה.

שלמה קרעי: יש בחירות ויש פריימריז.

שלמה קרעי: מה יגידו המתפקדים של מפלגת העבודה?

שלמה קרעי: למה שניתן לגלעד?

שלמה קרעי: אם ניתן לו באמצע הקדנציה הרי יהיה תוהו ובוהו.

שלמה קרעי: הרי עוד 3 שנים הממשלה רואים אותה כמתפטרת.

שלמה קרעי: גור, לא חשבתם על זה.

גור בליי: ציינו את זה בהערות שלנו דווקא.

גלעד קריב: אדוני היועץ, אל תתפתה.

גלעד קריב: ..

שלמה קרעי: זה לא נקרא שמורא הייעוץ המשפטי עליך.

שלמה קרעי: זה מה שהצהרת הרי.

שלמה קרעי: הוא רק פותח את הפה ואתה משתיק אותו?

גלעד קריב: אתה יכול לענות לטענות הכזב של חבר הכנסת קרעי כאוות נפשך, אדוני היועץ המשפטי.

גור בליי: בכל הרצינות, סברנו שהיה רצוי לקבוע בהסדר שממשלה לא מפסיקה כהונתה כשמגיעים ל-8 שנים.

שלמה קרעי: את הסיבה הזאת לא הזכרתם.

שלמה קרעי: יש פריימריז שפוגע.

שמחה רוטמן: מבקש שהיושב-ראש יחזור בו מהטענה שמדובר בטענת כזב.

שלמה קרעי: קפצו כמה אנשים כשאמרו: כן עסקת טיעון, לא עסקת טיעון, כשביבי הוציא הכול לאור והמרצע יצא מן השק, וכל מה שרצו זה להסית, אבל קפצו כמה אנשים ואמרו שרוצים להתמודד.

שלמה קרעי: לא שמעת מועמדים שהם לא חברי כנסת שמצהירים שהם רוצים להתמודד.

שלמה קרעי: למה לא שמעת – כי יש עליהם שוט.

שלמה קרעי: כי הם לא יכולים להקים ממשלה בכנסת הנוכחית.

שלמה קרעי: הם כבר באים מעמדת נחיתות של מיקוד נמוך יותר בעמדת הפתיחה.

שלמה קרעי: זה מה שקורה גם כאן.

שלמה קרעי: אתם מביאים מועמדים למיקוד נמוך יותר.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: הסתייגות נדחתה.

גלעד קריב: הסתייגות 16, הנמקה שתי דקות, בבקשה.

שמחה רוטמן: מטרת חוק זה, אני חייב לומר, אדוני היושב-ראש, ואני לא יודע האם חברי יסכים.

שמחה רוטמן: האם לגיטימי לשנות את נוסח ההסתייגות בשלב הזה?

שמחה רוטמן: תיקון נוסח קטן.

שמחה רוטמן: ואם כן, אני בטוח שאם זה בהסכמה, יעבור.

שמחה רוטמן: נוסח ההסתייגות אומר כך: מטרת חוק זה הינה להפוך מנהיגי ימין חזקים ל"ברווזים צולעים", לסחיטים וחלשים לקראת סוף כהונתם.

שמחה רוטמן: אני רוצה ברוח היום הנוכחי, לתקן את ההסתייגות ולומר שמטרת חוק זה הינה להפוך מנהיגים בכלל, גם מימין וגם משמאל.

שמחה רוטמן: אני חוזר בי מבקשתי לתקן את נוסח ההסתייגות.

שמחה רוטמן: העניין הוא, שכאשר הצורך לתיקון ההסתייגות הוא כי לכאורה הפגיעה שמערכת המשפט מייצרת למנהיגים שלנו ואנו רואים את זה בעניין חשיפת פרשת הריגול של משטרת ישראל, היא גם לימין וגם לשמאל.

שמחה רוטמן: הם רוצים כוח אז לא כל כך מעניין אותם ממי הם לוקחים.

שמחה רוטמן: אבל אז הבנתי למה התכוון חברי חבר הכנסת קרעי כשניסח את ההסתייגות הזאת עבור כולנו.

שמחה רוטמן: כפי שאנו רואים, אדוני היושב-ראש, אין צורך בחקיקה כדי להפוך מנהיג שאינו ימין לברווז צולע.

שמחה רוטמן: הוא מתחיל כברווז צולע.

שמחה רוטמן: בשנייה שהוא נוטש את דרך הימין כמו נפתלי בנט, ראש הממשלה, אוטומטית הוא מתחיל כברווז צולע.

שמחה רוטמן: אין דרך להפוך ברווז צולע לברווז צולע.

שמחה רוטמן: מאחר שזו ההתחלה, זו גם נקודת הסיום, אני ממליץ לכל מי שרוצה להיות – האמת היא שדבר אחד פה יש לי שאלה לחברי חבר הכנסת קרעי שניסח את ההסתייגות.

שמחה רוטמן: הרי זה מה שחשבת – מי שנוטש את דרך הימין הוא ברווז צולע.

שמחה רוטמן: אבל אם כיונת לדעתי שמדובר בבנט, מדוע השתמשת במילה נגיד?

שלמה קרעי: לא התכוונתי רק לנפתלי בנט כי אז היתי צריך לכתוב: ברווז צולע.

גלעד קריב: התשובה של חבר הכנסת תינתן בהנמקת ההסתייגות הבאה.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: הסתייגות נדחתה.

גלעד קריב: הסתייגות 16, הנמקה שתי דקות, בבקשה.

שלמה קרעי: לא התכוונתי רק לנפתלי בנט, כי אז הייתי צריך לכתוב: ברווז צולע במטווח.

שלמה קרעי: לא רק ברווז צולע.

שמחה רוטמן: בעת שנ"צ.

שמחה רוטמן: מטרת חוק זה הינה לפגוע במשילות- - -

זאב בנימין בגין: ניסיתם 4 פעמים להרכיב ממשלה.

שלמה קרעי: ומה אתם הרכבתם?

שלמה קרעי: ממשלה בלי מנדט מהעם.

שלמה קרעי: עם 4% תמיכה לראש הממשלה שלה.

גלעד קריב: אנחנו בהנמקת הסתייגויות.

שמחה רוטמן: מטרת חוק זה הינה לפגוע במשילות ולחזק את יכולת הסחטנות של מפלגות קטנות מול ראש ממשלה הנמצא בקדנציה האחרונה של כהונתו בעקבות המגבלה.

שמחה רוטמן: האמת היא שאיני מכיר מנגנון כזה, אבל גם אותו אולי צריך להסדיר מנגנונית.

שמחה רוטמן: אחרי שבשינוי התקנון תשללו מאתנו גם את הזכות לדבר במליאה ולהסתייג ולהצביע ובוועדות, אחרי שתעשו כל זה יש הצעת ייעול, שניתן יהיה להסתייג לדברי ההסבר של הצעות החוק.

שמחה רוטמן: כי נכון להיום ניתן להסתייג רק לסעיפי החוק.

שמחה רוטמן: זה הסתייגות שמתאימה מעצם טיבה לדברי ההסבר של החוק, כי מטרת חוק זה הינה לפגוע במשילות ולחזק את יכולת הסחטנות, זה הסבר של מה שהחוק הזה עושה.

שמחה רוטמן: לכן היה צריך לעשות את זה כהסתייגות לדברי ההסבר.

שמחה רוטמן: בהיעדר יכולת תקנונית לעשות זאת אנו מסתייגים לזה בסעיף המטרה.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: הסתייגות נדחתה.

גלעד קריב: הסתייגות 17, הנמקה שתי דקות, בבקשה.

שלמה קרעי: מטרת חוק זה הינה להגביל את היכולת של ציבור הבוחרים להוביל לבחירת ראש ממשלה שהרוב רוצה בו.

שלמה קרעי: זו הסתייגות שלא בגלל שהוא לא עניינית לא צריך לנמק אותה אלא כי היא פשוטה וברורה.

שלמה קרעי: אדוני היושב-ראש, אגב, עברנו כשליש מההסתייגויות ועוד לא מצאת אפילו הסתייגות אחרת שאמרת עליה: היא לא עניינית ואני מבקש שלא תנמקו אותה.

שלמה קרעי: היה מיותר לפתוח במתן דה לגיטימציה לאופוזיציה כשהם באים להלין ולהאיר באור הזרקורים את המעשה הנפשע הזה.

גלעד קריב: אני מאוד משתדל לא לפגוע בלגיטימציה של האופוזיציה בוועדה הזאת ושמח על מעורבותה בוועדה.

שלמה קרעי: אני אמשיך לנמק את זו שדחינו, ואני מבקש עליה רביזיה.

שלמה קרעי: שווה בנפשך, אדוני היושב-ראש, גם אתה, היועץ המשפטי, איך אתם לא מכריזים כאן על מניעה משפטית על החוק הזה?

שלמה קרעי: הרי זה חוק שפוגע באופן ממשי במשילות.

שלמה קרעי: ביכולת של נבחר ציבור- - -

שמחה רוטמן: ממתי יש מניעה משפטית לפגוע במשילות?

שמחה רוטמן: המניעה המשפטית היא כלי מרכזי לפגיעה במשילות.

גלעד קריב: חבר הכנסת קרעי לא קרא את ספרך המופתי.

שמחה רוטמן: אתה קראת?

גלעד קריב: אני באמצע.

גלעד קריב: אני קורא שני עמודים, טובל.

גלעד קריב: עוד שני עמודים, טובל.

שלמה קרעי: באמת יש פה פגיעה משמעותית ביכולת מנהיג לשלוט בשנה, שנתיים האחרונות האחרונות של כהונתו, כי אז יגידו לו מפלגות קטנות או אפילו חברי כנסת – אנחנו רואים את יכולת הסחטנות של אלי אבידר, של יאיר גולן, של כל החבורה, השרים בלי תיק וסגני שרים בלי תכלית, ותאר לך שהם יודעים שאותו ראש ממשלה לא יכול להיבחר בפעם הבאה.

שלמה קרעי: הוא ימכור להם את כל המדינה.

שלמה קרעי: את זה עושים גם היום אבל אז זה יהיה עוד יותר.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: הסתייגות נדחתה.

גלעד קריב: הסתייגות 18, הנמקה שתי דקות, בבקשה.

שלמה קרעי: מטרת חוק זה הינה למנוע מהעם לבחור את ראש הממשלה שהוא מעוניין בו.

שלמה קרעי: כתוב: אם יהיו כל הימים דיו והשמיים יריעות ועצי השדה קולמוסים, לא יספיקו לכתוב את חללה של מלכות.

שלמה קרעי: כאן זה לא עומק מחשבתה של - -

גלעד קריב: מאיפה הציטוט?

שלמה קרעי: מהגמרא.

שמחה רוטמן: זה הסעיף שאומר: אתה לא יכול להגביל את סמכותה של ממשלה, תן לה סעיף הסמכות השיורית.

שלמה קרעי: שם חללה של מלכות הכוונה במשמעות עומק המחשבה שלה.

שלמה קרעי: אתם כאן בחוק הזה, חללה של מלכות זה הריקנות של מלכות.

שלמה קרעי: אתם משאירים את המלכות ריקנית.

שלמה קרעי: אתם משאירים את השלטון חסר יכולת לשלוט, את הציבור חסר יכולת לבחור את המנהיג שהוא חושב שהוא יכול לבחור בו.

שלמה קרעי: לכן אני מציע להצביע בעד ההסתייגות.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: הסתייגות נדחתה.

גלעד קריב: סבי ע"ה היה נוהג לספר בדיחה על יהודי שהולך ברחובה של העיר ורואה חצר פרטית עם עץ תפוז מניב פרי.

גלעד קריב: לא חושב פעמיים – לא שנת שמיטה, שזה הפקר - מדלג מעל הגדר, מתיישב מתחת לתפוז, קוטף פרי, מקלף ומתחיל לאכול.

גלעד קריב: יוצא בעל הבית, אומר לו: יהודי, לא שמעת שכתוב בתורה: לא תגנוב?

גלעד קריב: מסתכל אותו אדם לשמיים ואומר: אח, ארץ ישראל.

גלעד קריב: גם לאכול פרי מתוק וגם לשמוע דבר תורה.

גלעד קריב: אז אני על הדרך, שאני שומע את ההסתייגויות המוזרות האלה, לפחות אני שומע דבר תורה.

שלמה קרעי: מסכת שבת, דף יא: ואמר רבא בר מחסיא אמר רב חמא בר גוריא אמר רב אם יהיו כל הימים דיו ואגמים קולמוסים ושמים יריעות וכל בני אדם לבלרין אין מספיקים לכתוב חללה של רשות.

גלעד קריב: אני לא יכול להגדיר את כל הישיבה הזאת של הנמקת ההסתייגויות כביטול תורה כי אניח זוכה ללמוד גמרא.

שמחה רוטמן: יש למימרה הזאת שני פירושים.

שמחה רוטמן: אחד, מתחום מדעי המדינה - חללה של רשות, פירוש, עומק שיקול הדעת של הרשות, השלטון; ופירוש שני מתחום דיני האין סוף.

שמחה רוטמן: כידוע, יש רמות שונות של אין סוף והרמה הכי גבוהה של אין סוף זה המקום שבו מנסים למצוא שטח נפח.

שמחה רוטמן: זה הדרגה הכי גבוהה כי יש אין סוף נקודות בחלל.

גלעד קריב: נהדר.

גלעד קריב: הסתייגות 19.

שלמה קרעי: בנוסף, מטרת חוק זה הינה לומר לעם שהוא לא קובע ורק פקידים או אנשים חסרי מנדטים יגידו לו מה לעשות.

שלמה קרעי: אני חוזר כאן למוטיב המרכזי, שהוא בעיניי הקושי בהצעת החוק הזו, כי זה לא – מהות החוק, אין בחוק הזה כלום, וגם אם הוא יעבור, ורק הוא יעבור מכל החוקים הארדואניים שאתם מנסים להביא, הוא יתבטל.

שלמה קרעי: לא יישאר ממנו כלום.

שלמה קרעי: אבל אתם מייצרים כאן תהליך, דה לגיטימציה לציבור.

שלמה קרעי: אתם אומרים: הציבור לא קובע.

שלמה קרעי: וזו רק החוליה הראשונה, אחת החוליות הראשונות בשרשרת של התהליך הזה שאתם מנסים להגיע בסוף ולומר לציבור: הפקידים קובעים.

שלמה קרעי: כפי שכתבה דינה זילבר בספר שלה: אנחנו מנסים להעביר את התוויית המדיניות ואת הכוח מידי נבחרי הציבור הלא חכמים כל כך – לא זוכר בדיוק מה כתבה שם – לידי המשפטנים הנאורים, הנעלים, שחוכמת אלוהים בליבם.

שלמה קרעי: החוק הזה הוא התחלה שאומרת לציבור: דמוקרטיה זה יפה, מילה נחמדה, ואנחנו אוהבים דמוקרטיה, אבל רק כשאנו קובעים מה יהיה בה.

שלמה קרעי: רק כשאנחנו יכולים לשלוט בה.

שלמה קרעי: אבל אם אתם שולטים על הדמוקרטיה – את זה אנחנו צריכים לעצור.

שלמה קרעי: לכן בעיניי החוק הזה חומרתו הגדולה היא בתהליך שהוא מתחיל או במה שמנסה לפרום, בקרע הגדול שהוא מתחיל.

גלעד קריב: תודה.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: הסתייגות נדחתה.

גלעד קריב: הסתייגות 20, שתי דקות.

שמחה רוטמן: הסתייגות 20 אומרת מטרת חוק זה הינה לאפשר למיעוט הנוכחי בכנסת שגנב את השלטון להשליט את שלטון המיעוט שלו בניגוד לכללי הדמוקרטיה.

שמחה רוטמן: האמת שטוב שבאת להקראה הזאת, ידידי חבר הכנסת צביקה האוזר.

שמחה רוטמן: כבוד היושב-ראש, ודאי אתה זוכר שהרבה פעמים אנו מגישים פה כמה סטים של הסתייגויות.

שמחה רוטמן: סט הסתייגות אחד הוא זה, הרבה מאוד תיקונים לסעיפי מטרה עם אמירות פוליטיות, ציבוריות.

שמחה רוטמן: אתה בדברי הפתיחה שלך לנושא הזה, לא יודע אם אמרת הסתייגות סרק או שלא מטרתה להיכנס לחוק.

שמחה רוטמן: איני מקבל את הטענה הזאת אבל יכול להבין את הביקורת.

שמחה רוטמן: בדרך כלל חוקים בכנסת לא עוברים כאשר מופיע להם סעיף מטרה מהסוג הזה.

שמחה רוטמן: לכן מדובר שסיכוי הקבלה של ההסתייגות הזו מאוד נמוך.

שמחה רוטמן: כנגדם אנו מגישים הסתייגויות שיש להן סיכויי קבלה גדולים, כפי שקרה בחוק הקורונה ואני רוצה לברך אותך, אדוני היושב-ראש, שחלק מההסתייגויות נכנסו, מהותיות מה שנקרא, בדבריך.

שמחה רוטמן: נשאלת השאלה למה בחוק הזה הגשנו רק הסתייגויות מהסוג הראשון.

שמחה רוטמן: הרי כל ההסתייגויות הן כאלה שהסיכוי שתקבלו אותן, אפילו תהיו פתוחים לשמוע אותם, נורא נמוך.

שמחה רוטמן: לכולם ברור שאת ההסתייגויות האלה הם לא היו מוכנים לשמוע.

שמחה רוטמן: אין לך ספק שהם מתכנים לשנות דעתם, שלמה.

שמחה רוטמן: הסיבה פשוטה – כאשר מוגש חוק שיש בו מהות, מגישים לו הסתייגויות מהותיות.

שמחה רוטמן: כאשר מוגש חוק שכל-כולו סרק, מה נעשה?

שמחה רוטמן: הרי החוק הזה כולו הטרלה.

שמחה רוטמן: הרי בחוק שהחוק הזה מתי יתחיל להיות רלוונטי – אדוני היושב-ראש, אנחנו דוחים דיונים נורא חשובים כרגע שיש לנו על הפרק, ולכל היום הזה, ובימים הקרובים, ועוסקים בחוק שבמקרה הטוב האפקט הראשון שלו יהיה בעוד כ-9, 10 שנים?

שמחה רוטמן: במקרה הטוב יהיה לו אפקט כלשהו אז, או במקרה הרע, יותר נכון.

שמחה רוטמן: אנחנו משקיעים ומשחיתים את זמננו בחוק הזה שכל-כולו כדי שכמה גורמים בתוך הקואליציה יוכלו לומר: עשינו משהו.

שמחה רוטמן: זה חוק סרק.

שמחה רוטמן: לכן ההסתייגויות שמוגשות פה הן ההסתייגויות המהותיות.

שמחה רוטמן: החוק הוא ההטרלה וההסתייגות פה היא המהותית.

גלעד קריב: תודה.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: הסתייגות נדחתה.

גלעד קריב: הסתייגות 21, שתי דקות.

שמחה רוטמן: הסתייגות 21 אומרת שמטרת חוק זה הינה ליצור כאוס שלטוני שיביא להגברת כוחם של הפקידים.

שמחה רוטמן: לו דעתי תישמע, חברי חבר הכנסת קרעי, הייתי מציע שינוי קטן להסתייגות, ולומר: מטרת חוק זה הינה להמשיך את הכאוס השלטוני שהביא להגברת כוחם של הפקידים.

שמחה רוטמן: אני חושב שזה נכון כי אי-אפשר ליצור – אולי צריך לקבל על זה חוות דעת מהאקדמיה ללשון העברית, אבל בדרך כלל הכוונה למשהו חדש.

שמחה רוטמן: ראש הממשלה אמר שהוא התחיל עכשיו משהו חדש, שנ"צ.

שמחה רוטמן: משהו חדש מתחיל.

שמחה רוטמן: יש חוקים שמטרתם ליצור משהו חדש.

שמחה רוטמן: הוא לקח את הקרדיט על המון דברים שלא המציא.

שמחה רוטמן: הוא נתבע בנושא הזה כמה פעמים והוא לא מפסיק.

שמחה רוטמן: הוא לקח את זכויות היוצרים של סינגפור, לקח את זכויות היוצרים של רפורמה בחינוך שלקח ממישהו אחר, ראיתי על זה אזכור בטוויטר, את הספר איך לנצח מגפה הוא גנב ממישהו, ועכשיו על השנ"צ הוא לוקח בעלות.

שמחה רוטמן: לאן הגענו?

שמחה רוטמן: אומר: גיליתי משהו חדש.

שמחה רוטמן: כל מי שראה את הווידאו לא ידע איפה לקבור את עצמו.

שמחה רוטמן: גם על זה הוא רוצה לקחת בעלות?

שמחה רוטמן: זו לא המצאה כל כך מוצלחת.

שמחה רוטמן: אדוני היושב-ראש, אפילו שנת לילה אתה לא עושה.

שמחה רוטמן: שנ"צ?

שמחה רוטמן: לכן הנושא הזה שמטרת חוק זה ליצור כאוס שלטוני – להמשיך את הכאוס השלטוני שאנחנו חיים בתוכו שמביא להגברת כוחם של הפקידים.

גלעד קריב: מפורסמות על ראש הממשלה שמיר, שאין עוררין על אחיזתו במוסרות השלטון, נהג לאכול צהריים עם רעייתו ז"ל.

שלמה קרעי: כשיש מישהו שאוחז בשלטון ומנהיג ועובד קשה, יש לו סיבה לשנו"צ.

גלעד קריב: תודה.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: הסתייגות נדחתה.

גלעד קריב: הסתייגות 22, שתי דקות.

שלמה קרעי: יש לי הצעה לסדר שבין 14:00 ל-16:00 בוועדות הכנסת תנמיכו את הווליום, לא להעיר את בנט.

שלמה קרעי: מטרת חוק זה הינה לבטל רצון העם.

שלמה קרעי: הדברים פה כל כך בהירים וברורים, שאני לא רואה סיבה שמישהו מחברי הקואליציה כאן יתנגד לנוסח כזה.

שלמה קרעי: הרי ברור שבחוק הזה אתם מבטלים את רצון העם.

שלמה קרעי: העם רוצה מנהיג ל-80 שנים, ואתם אומרים לו: לא.

שלמה קרעי: רק כאן נשמע דבר כזה.

שלמה קרעי: לכן אני חושב שהסתייגות כזו יש לשים אותה, לפחות לומר את האמת.

שלמה קרעי: אפשר להתחבא מאחורי מילים גבוהות, גדעון סער הקריא בזמנו, שלטון ארוך הוא שלטון מושחת.

שלמה קרעי: רק שכח להקריא את הסיפא של דברי מנחם בגין ז"ל, שאמר:

שלמה קרעי: לכן צריך ללכת לבחירות ולתת לעם לקבוע מי יהיה השלטון הבא.

שלמה קרעי: הוא לא אמר: להחליף את השלטון בכוח היועצים החוק, בכוח היועצים המשפטיים או בכוח הבג"ץ או בכוח כתבי אישום תפורים.

שלמה קרעי: שר המשפטים עצר בדיוק בנקודה לפני הפתרון של מנחם בגין.

שלמה קרעי: הבעיה שגדעון הציג היא אולי בעיה אמיתית, ששלטון ארוך יכול להיות משחית, אבל אנחנו רואים היום שגם שלטון קצר יכול להיות משחית.

שלמה קרעי: שמונה חודשים וכבר תוהו ובוהו וחושך על פני תהום, כספים קואליציוניים, ממשלה מנופחת, נורבגים.

שלמה קרעי: שרים בלי תיק.

שלמה קרעי: כל ההבטחות של הממשלה של יאיר לפיד לא התקיימו אפילו בפיפס אחד.

שלמה קרעי: לכן שלטון ארוך אינו הבעיה.

שלמה קרעי: הבעיה היא ללכת למבחן הציבור ולקבל את המנדט להמשיך.

גלעד קריב: תודה.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: הסתייגות נדחתה.

גלעד קריב: הסתייגות 23, שתי דקות.

שלמה קרעי: ההסתייגות שלי מאוד קצרה, רק הפכו אותה לכמה הסתייגויות.

גור בליי: היא צומצמה בנסחות.

גור בליי: איחדו אותה קצת.

גור בליי: בגדול, זה ביטול של ממשלת חילופין.

שלמה קרעי: אם כבר מדברים על שינוי משטר שמנסים להביא איתו תועלת ולשפר את יכולת המשטר, את יכולת המנהיגים במדינת ישראל למשול ולהיות שלטון טוב כלפי אזרחי ישראל, אני חושב שאין חולק בדבר שיצירת הכלאיים הזו שקראו לה ממשלת החילופין דינה להיבטל מן העולם.

שלמה קרעי: דינה ללכת בבושת פנים לפח האשפה של ההיסטוריה הישראלית ולבטל את משלת החילופין.

שלמה קרעי: ראש הממשלה החלופי יאיר לפיד יצא בזמנו בשצף קצף על ממשלת החילופין שהוא היום עומד בראש החילופים.

ענבר בזק: הליכוד הביא את האופציה הזאת.

שלמה קרעי: לא.

שלמה קרעי: מי שניסח אותה בזמנו היו דווקא כחול לבן והם הביאו את הרעיון לליכוד.

שלמה קרעי: אנחנו קיבלנו אותו בלית ברירה כי היה המשבר הגדול.

ענבר בזק: אנחנו השתמשנו בחוק שאתם חוקקתם.

שלמה קרעי: אבל אתם יצאתם בשצף קצף כנגד ממשלת החילופים.

שלמה קרעי: אנחנו לא יצאנו בשצף קצף.

שלמה קרעי: אנחנו אמרנו: אין ברירה.

שלמה קרעי: אתם יצאתם כנגד הנורבגים, כנגד הממשלה המנופחת, כנגד ממשלת החילופין, והיום אתם מעלים הכול בריבוע.

ענבר בזק: הכול חוקים שלכם.

שלמה קרעי: אז מה ממשלת השינוי שלכם, אם כל מה שהליכוד עושים, גם אתם עושים?

שלמה קרעי: יש פה כמה הסתייגויות.

גור בליי: במליאה אתה מקבל כמה.

גלעד קריב: תודה.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: הסתייגות נדחתה.

שלמה קרעי: לא נשמע שבמליאה אני מקבל כמה הסתייגויות, ופה אחת.

גור בליי: אמרו לי בנסחות שזה הצטמצם.

גלעד קריב: חבר הכנסת קרעי, דומני שאנחנו לא מונעים ממך את זכות הדיבור בישיבה הזאת.

גלעד קריב: הסתייגויות לסעיף 1.

גור בליי: חבר הכנסת קרעי אמר שההסתייגות הזאת יורדת, 24 הראשי סעיף 1 יימחק, ואז האחרות ברובן לא יהיו חלופיות.

גלעד קריב: מוחקים את 24 ותמספרו את זה.

גלעד קריב: במספר מקרים, לא ברובם, נאמר שרק נקריא את הסתייגות.

שלמה קרעי: תאמר שזו הצעתך.

שלמה קרעי: אני אפנה להגנה מן הצדק ליועץ המשפטי.

גלעד קריב: בסדר גמור.

גלעד קריב: אם הוא יורה לי אחרת, אעשה זאת אחרת.

גלעד קריב: סעיף קטן (א).

שלמה קרעי: בסעיף 6א(א) המוצע, אחרי "ראש הממשלה" יבוא "או ראש הממשלה החלופי".

שלמה קרעי: מכיוון שאנחנו רואים בממשלה הנוכחית שמי ששולט כאן, בממשלה הזאת זה לא ראש הממשלה.

שלמה קרעי: יש הרבה ראשי ממשלות בתוך הממשלה הזאת אבל העיקרי ביניהם זה יאיר לפיד ראש הממשלה החלופי.

ענבר בזק: חשבתי שזה עבאס.

שלמה קרעי: אמרתי – יש הרבה ראשי ממשלות, אבל ראש הממשלה החלופי הוא לפחות מקבילה של עמיתו ראש הממשלה.

שלמה קרעי: אין לראש הממשלה סמכויות יתר בממשלה הזאת יותר מאשר ראש הממשלה החלופי.

שלמה קרעי: זה יש לו השרים לו והוא יש לו שלו.

שלמה קרעי: זה התנהגות של חצי ראש ממשלה.

שלמה קרעי: כל אחד מהם הוא חצי ראש ממשלה.

שלמה קרעי: כמו שאמרה חברת הכנסת בזק, מעליהם ומעל כולם יש מועצת אשורה בשליחותו של מנסור עבאס שהוא ראש המשלה בפועל.

שלמה קרעי: אבל אם אנו רוצים להגביל וטוענים ששלטון ארוך הוא שלטון משחית וכו', אין שום סיבה לאפשר לאדם להיות – לפי החוק הזה ראש ממשלה יכול להיות שבע שנים, ואז ראש ממשלה חליפי 3 או 4 שנים, ואז לחזור להיות ראש ממשלה עוד 8 שנים.

שלמה קרעי: אתם מעקרים את החוק מתוכן.

שלמה קרעי: אתם אומרים: נשים אותו ראש ממשלה חליפי, הוא ישלוט בפועל בממשלה, ויוכל לחזור לכהן כראש ממשלה לאחר מכן.

שלמה קרעי: אתה לא חושב שאני צודק?

גלעד קריב: מייד תראה בהצבעה שלי.

גלעד קריב: תודה.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: הסתייגות נדחתה.

גלעד קריב: חבר הכנסת קרעי, האם אתה מוכן הסתייגויות ב, ג, ד, ה לקחת ארבע דקות ולנמק ביחד?

גלעד קריב: בבקשה, אדוני.

גלעד קריב: אם תזדקק להשלמות, אתה ממילא לוקח.

שלמה קרעי: הסתייגויות ב, ג, ד, ה מוסיפות עוד תפקידים שבהם – סליחה, מה שנימקתי קודם היתה הסתייגות אחרת שלי כי התוספת:

שלמה קרעי: ראש הממשלה חלופי – גור, אני מתפלא שלא הערת לי – לא באה לומר שאם כיהנת כראש משלה חלופי זה ייחשב לך כאילו כיהנת כראש ממשלה אלא לומר שהתפקיד הזה גם בו לא ייתכן יותר מ-8 שנים.

שלמה קרעי: יש לי הסתייגות אחרת, בהמשך, שאומרת: לעניין סעף זה ראש ממשלה ייחשב ראש הממשלה החליפי.

שלמה קרעי: זה מה שנימקתי קודם.

שלמה קרעי: לגבי סעיפים א עד ה, אם מדברים על שלטון, אם רוצים לעשות כאוס בדמוקרטיה הישראלית, צריך לקחת את התפקידים הבכירים ביותר בשלטון.

שלמה קרעי: בזמנו אלקין גילה לנו בהודעת ווטסאפ ששלח לחברת הכנסת סטרוק בחלוקת הוועדות שיש כמה תפקידים הכי בכירים שיש.

שלמה קרעי: הרי היום שר הביטחון גנץ הוא סוג של ראש ממשלה.

שלמה קרעי: הוא ראש ממשלה בתחום המדיני.

שלמה קרעי: הוא עושה כל מה שמתחשק לו, כביכול בלי אישור וסמכות בנט, כשבנט אומר: הוא לא יכול לעשות אבל בפועל עושה.

שלמה קרעי: שר החוץ זה יאיר לפיד וראש הממשלה החלופי גם הוא מתנהל כמו ראש ממשלה בפועל ועושה מה שמתחשק לו.

שלמה קרעי: ליברמן שר האוצר שאמרו לי חברים בקואליציה – אני לא יודע אם אתה שותף לזה.

שלמה קרעי: לכאורה אתה אמור להיות שותף לאמירה ששמעתי – שליברמן מתעלל בחלשים.

שלמה קרעי: אנחנו מנסים לסייע לעצמאיים, מנסים לעזור והוא תוקע לנו.

שלמה קרעי: אנחנו לא יודעים מה לעשות איתו - כך אמרו לי חברים בקואליציה בכירים, שלא יודעים מה לעשות עם ליברמן.

שלמה קרעי: רוצים, מבינים שהמשק במצב לא טוב, במצב קשה.

שלמה קרעי: רוצים להוריד מיסים, להוריד את המס על הדלק, אבל מאוד קשה להיאבק בליברמן שאף אחד לא מבין למה הוא כל כך – אני חושב שרוב המהלכים שלו הם ניסיון לפגוע בחרדים.

שלמה קרעי: גם ביטול הסבסוד של מעונות היום, גם מס על מיסים שגרמו ליוקר המחיה בצורה מסחררת בסופרים ובצריכה הבסיסית של כל משק בית בישראל.

שלמה קרעי: הוא יודע שהוא וחבריו לא ייפגעו.

שלמה קרעי: לא יזיז להם יעוד אלף שקל בחודש, פחות אלף שקל בחודש, אבל יש כאלה שיכאב להם מאוד, והוא מנסה לפגוע בהם.

שלמה קרעי: אז הוא ליברמן, שר האוצר היום מתנהל כראש ממשלה בפני עצמו.

שלמה קרעי: שר המשפטים הוא גם ראש מפלגה וגם מתנהל כראש ממשלה בפני כעצמו בנושאים שקשורים אליו.

שלמה קרעי: לכן אם רוצים להגביל כהונת ראש ממשלה לשמונה שנם, צריך להגביל את כל אחד מהתפקידים האלה, שלא יהיה אדם יותר מדי זמן בתפקידו כשר האוצר, במיוחד לא חתולים שנותנים להם לשמור על קופת האוצר.

שלמה קרעי: זה שלטון- - -

ענבר בזק: אם יש כל כך הרבה ראשי ממשלה, אין בעיה שראש ממשלה יהיה בשנ"צ.

שלמה קרעי: שיישן כמה שיותר.

שלמה קרעי: כולכם צריכים לישון שנ"צ.

גלעד קריב: תודה.

גלעד קריב: מי בעד קבלת ההסתייגויות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: נדחו.

שלמה קרעי: למה אתה מצביע על כל ההסתייגויות בבת אחת?

גלעד קריב: סיכמנו.

שלמה קרעי: לא הסכמתי.

גלעד קריב: מי בעד הסתייגות ב?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: נדחה.

שלמה קרעי: יש לי רביזיה על הסתייגות א – לא על כולן.

גלעד קריב: מי בעד הסתייגות ג?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: נדחה.

גלעד קריב: מי בעד הסתייגות ד?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: נדחה.

גלעד קריב: מי בעד הסתייגות ה?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: נדחה.

שלמה קרעי: יש לי רביזיה על הסתייגויות א ו-ד.

שלמה קרעי: לכן רציתי לפצל את ההצבעות.

גלעד קריב: בסדר.

גלעד קריב: הסתייגות ו, אדוני היועץ המשפטי והמציע, אני מתכון להקריא ואז ניגש להצבעה ולהסתייגות סעיף ז.

שלמה קרעי: אני רוצה לנמק.

גלעד קריב: אבל הסתייגות שאומרת:

גלעד קריב: ככל שיוקם תפקיד אחר בחוק- - -

שלמה קרעי: זה נראה לך היפותטי?

שלמה קרעי: לפני שלוש שנים חשבת שיהיה דבר כזה ראש ממשלה חליפי?

שלמה קרעי: וקם הדבר ונהיה.

שלמה קרעי: אז למה אתה חושב שההסתייגות שלי היפותטית?

גלעד קריב: זו עמדתי.

גלעד קריב: אם היועץ המשפטי יורה לי אחרת, בסדר.

שלמה קרעי: אני מבקש לנמק.

גור בליי: האמת שגם בכפילות עם הקודמים.

שלמה קרעי: זה חלופי לחלופי.

גלעד קריב: בסעיף 6א(א) המוצע, במקום "ראש הממשלה" יבוא "ראש הממשלה, ראש הממשלה החלופי או ראש הממשלה החלופי לו, ככל שיוקם תפקיד כאמור בחוק,".

גלעד קריב: מי בעד?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

שלמה קרעי: רביזיה.

שלמה קרעי: תיתן לי לנמק אותה?

גלעד קריב: נראה.

גלעד קריב: ז, בבקשה, שתי דקות.

שלמה קרעי: בסעיף 6א(א) המוצע, במקום "שמונה" יבוא "עשרים".

שלמה קרעי: אדוני היושב בראש, כיוון שכל מטרתי בדיונים האלה ובהסתייגויות האלה זה לא לפגוע בזכות לבחור ולהיבחר, של אזרחי ישראל, אני חושב, 20 זה לא הסתייגות שלי – של קיש.

שלמה קרעי: אני אנמק את שלי.

שלמה קרעי: 20 מהווה פגיעה בזכות לבחור ולהיבחר.

שלמה קרעי: אפשר להצביע עליה, אבל אנמק את ה-80.

גלעד קריב: מי בעד הסתייגות ז?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: אני חשבתי רק להקריא את ה-80, אבל מכיוון שהיא חשובה לך, ינמק כבודו.

שלמה קרעי: 80 בא מתוספת 0 על 8 שלכם, כי כל החוק הזה הוא 0 אחד גדול.

שלמה קרעי: בי"ת, התפקיד היחיד שאני מכיר ששימש בתפקיד בכיר תקופה ארוכה ביותר שאני מכיר, זה 80 שנה.

שלמה קרעי: כתוב על יוחנן כהן גדול ששימש בכהונה גדולה 80 שנה ואחר כך כפר בעיקר.

שלמה קרעי: כהן גדול זה תפקיד מאוד בכיר.

שלמה קרעי: הצליח לכהן 80 שנה וזו היתה תקופת כהונתו.

שלמה קרעי: אני לא מכיר מישהו שכיהן בתפקיד בכיר מאוד יותר מ-80 שנה ברצף.

גלעד קריב: מלכת אנגליה נותנת לזה פייט.

שלמה קרעי: עדיין לא הגיעה ל-80.

שלמה קרעי: אם החוק הזה, שהוא כלום ושום דבר, אם אתם רוצים שיהיה כתוב משהו על שמכם בספר החוקים, אם תכתבו 80 שנה אני חושב שלא תהיה בכך פגיעה בזכות לבחור ולהיבחר.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: הסתייגות ט, שתי דקות הנמקה.

שלמה קרעי: בסעיף 6א(א) המוצע, במקום "לא יהיה רשאי עוד לכהן בתפקיד כאמור" יבוא "לא יהיה רשאי לכהן בתפקיד כאמור למשך שלוש השנים העוקבות או בכנסת העוקבת, לפי המוקדם מביניהם.

שלמה קרעי: מה שאנו מנסים לומר בהסתייגות הזו- - -

גור בליי: במקום שיהיה פסול לנצח, הוא יהיה פסול או לשלוש שנים או לכנסת אחת, לפי המוקדם.

שלמה קרעי: שיניתם לי את ההסתייגות.

שלמה קרעי: המוקדם זה שונה לגמרי מהנמוך.

גלעד קריב: נחזיר לנמוך.

שלמה קרעי: כלומר התקופה שיצטרך להפסיק לכהן זה או שלוש שנים או הכנסת העוקבת.

שלמה קרעי: הנמוך מביניהם.

שלמה קרעי: לא המוקדם.

שלמה קרעי: לא מה שיבוא קודם.

שלמה קרעי: תקופת הזמן הקצרה מביניהם.

שלמה קרעי: אם הכנסת העוקבת היתה כנסת של חצי שנה, זה נגמר.

שלמה קרעי: זאת כוונתי.

שלמה קרעי: ההסתייגויות האלה שעכשיו נראה אדוני זה בא כדי למנוע כל מיני מניפולציות שאנשים ינסו לסיים את הכהונה שלהם כדי ללכת לבחירות שוב ואז שלא יעברו 8 שנים ברצף וכו'.

שלמה קרעי: אם כבר הולכים על חוק שמנסה לקטוע שלטון ולהחליף שלטון לתקופה קצרה כדי שלא יהיה שלטון רצוף יותר מדי, צריך לעשות את זה בצורה מושכלת ולא כפי שבחרתם לעשות.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: הסתייגות י, שתי דקות הנמקה.

שלמה קרעי: בסעיף 6א(א) המוצע בסופו יבוא: אלא אם כן קיבל את אישור הכנסת לכך.

שלמה קרעי: הסתייגות שאומרת: אנו מבינים ש-8 שנים זה אולי יותר מדי, אבל לא עד כדי כך יותר מדי שנפגע בדמוקרטיה, שנפגע בזכות לבחור ולהיבחר.

שלמה קרעי: אם עברו 8 שנים, צריך לקבל אמון הכנסת מחדש.

שלמה קרעי: זו המשמעות.

שלמה קרעי: זו אמירה, המחוקק יכול לומר: בעינינו 8 שנים זו תקופה ארוכה מדי.

שלמה קרעי: שימו לב, חברי כנסת נכבדים, שעברו 8 שנים, בואו, תחשבו על זה.

שלמה קרעי: אתם נבחרי הציבור, אתם מביאים את קולו של העם לבית הזה.

שלמה קרעי: תחליטו עכשיו אם אתם נותנים לאותו אחד אמון הציבור מחדש או לא.

שלמה קרעי: חושב שזה צעד קטן לטובת המוטיבציה של העניין הזה, אבל בלי לפגוע בדמוקרטיה.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: הסתייגות יא, שתי דקות הנמקה.

שלמה קרעי: לעניין סעיף זה, כהונה כשר בלי תיק תיחשב ככהונה כראש ממשלה, כסנקציה על בזבוז כספי הציבור שגרם השר בלי התיק בכהונתו המיותרת.

שלמה קרעי: כלומר אם היה אחד שכיהן כשר בלי תיק חמש שנים ואז במניפולציה, בסחטנות פוליטית הצליח לגנוב את השלטון ולהפוך לראש ממשלה, תקופת כהונתו כשר בלי תיק תיחשב לצורך החוק הזה כראש ממשלה כעונש על בזבוז כספי הציבור שעשה.

שלמה קרעי: יש לנו בממשלה הזאת, שהתחייבה לממשלה צרה, לנקיון כפיים, לטוהר מידות, ללא לבזבז כספי ציבור, יושבים אצלכם בממשלה, שר בלי תיק.

שלמה קרעי: שר שבנו לו דירת עמידר בממשלה על חשבון הממשלה.

שלמה קרעי: אלי אבידר יושב- -

שמחה רוטמן: דירת אבידר.

שלמה קרעי: הוא יושב בה בלי תיק.

שלמה קרעי: כנורבגי.

שלמה קרעי: הוא גם לא חבר כנסת.

שלמה קרעי: יושב פה עוד מישהו שלא עושה כלום במקומו.

שלמה קרעי: אני חושב שגם יאיר לפיד, אם תרימו לו טלפון, הוא יסכים אתכם, הרי הוא יצא בשצף קצף על מוסד שרים בלי תיק.

שלמה קרעי: הוא יסכים שצריך לתת סנקציה לאחד כזה, שזה יקזז לו מכהונתו כראש ממשלה אולי בעתיד.

גלעד קריב: תודה.

גלעד קריב: מי בעד ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: הסתייגות יב, שתי דקות הנמקה.

שלמה קרעי: פסקה (6אב1) המוצעת תימחק.

שלמה קרעי: זה לא הסתייגות שלי.

שמחה רוטמן: היא עוסקת בנבצרות.

שלמה קרעי: הסעיף הזה אומר: יראו תקופת כהונה בתפקיד ראש הממשלה כרצופה, אף אם במהלכה הפסיק ראש הממשלה זמנית למלא את תפקידו בשל נבצרות זמנית; איני מצליח להבין למה צריך לסעיף כזה בכלל.

שלמה קרעי: מה משך הזמן המקסימלי שאפשר להיות בו בנבצרות זמנית?

שלמה קרעי: 100 ימים.

שלמה קרעי: אז מה העניין של הסעיף הזה?

גלעד קריב: אנחנו לא בדיון.

שמחה רוטמן: אולי תעשה דקת דומיה לרגל זה שאין תשובה.

שמחה רוטמן: תנצל את זמן התשובה.

גלעד קריב: אין דיון.

גלעד קריב: הדיון מוצה.

שמחה רוטמן: אני יכול לענות על חשבון הזמן של שלמה, מה הצורך.

שלמה קרעי: הרי אם פחות משלוש שנים עברו, בכל מקרה זה רצוף.

גלעד קריב: תודה.

גלעד קריב: מי בעד ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

שלמה קרעי: אתה נגד ובסוף גור יוריד את זה בנסחות כי הבין שיש פה בעיה.

שלמה קרעי: אתה לא ענייני, אדוני.

שלמה קרעי: הבטחת שאתה ענייני, ויש פה הסתייגות אמיתית שלא ברור מה הסעיף הזה.

גלעד קריב: הסתייגות יג.

שלמה קרעי: בסעיף 6א(ב)(1) המוצע, בסופו יבוא "נבצרות זמנית כאמור תצטרף לתקופות בהן לא כיהן כראש ממשלה לעניין פסקה (2)".

שלמה קרעי: אם מכניסים סעיף מיותר, אפשר לחבר את העניין המיותר הזה לתקופות נוספות.

גלעד קריב: תודה.

גלעד קריב: מי בעד ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: הנמקת הסתייגות יד.

שלמה קרעי: פסקה (6אב2) המוצעת תימחק.

שלמה קרעי: הפסקה אומרת כך: יראו כמה תקופות כהונה בתפקיד ראש הממשלה, יחד, כתקופת כהונה אחת רצופה, אם חלפו פחות מארבע שנים בין כל תקופת כהונה כאמור לזו שאחריה.

שלמה קרעי: בעיניי, הניסיון לקבוע עוד כללים ולהגביל עוד יותר – מה מטרת הסעיף – להגביל עוד יותר.

שלמה קרעי: להחשיב גם תקופה שאינה רצופה, אפילו אם חלפה כנסת אחת שלמה בין התקופות שלו, לראות את זה גם כתקופה רצופה.

שלמה קרעי: למשל עכשיו, הכנסת הזו לא תשלים ימיה.

שלמה קרעי: יש בתוכה כאוס שלטוני, ותיאורטית אתם אומרים שגם אם חלפה כנסת שלמה, ממשלה שלמה, אם כיהנה פחות מ-4 שנים, עדיין ראש הממשלה שכיהן קודם, לפני הכנסת הזאת, עדיין ייחשב כאילו ממשיך ברצף לתקופה הבאה.

שלמה קרעי: זה הרי דבר אבסורד, שערורייה.

שלמה קרעי: העם ראה שהממשלה הזאת, שהכנסת הזאת לא שווה כלום, בכל אתגר היא נכשלת – החליטה להחזיר את ראש הממשלה שהיה בכנסת קודמת, ואתם אומרים לו: לא, זה עדיין ייחשב כאילו המשיך ברצף.

שלמה קרעי: איך ברצף?

שלמה קרעי: איך אפשר להחשיב תקופת חושך כזו של אובדן שלטון, של אובדן משילות לרצף כהונתי של ראש הממשלה הקודם?

גלעד קריב: תודה.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: הסתייגות טו אני מתכוון להקריא אותה.

גלעד קריב: תוכלו לנמק את הסתייגות טז.

גלעד קריב: טו בעיניי די ברור שאינה עניינית.

גלעד קריב: בסעיף 6א(ב)(2) המוצע, במקום "מארבע שנים" יבוא "מחודש".

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: הסתייגות טז, בבקשה.

שלמה קרעי: אדוני, אני רוצה למחות לפרוטוקול על השימוש הציני שאתה עושה כשופט ההסתייגויות שלנו.

שלמה קרעי: אתה קובע האם, יודע דעת עליון.

שלמה קרעי: על מי נאמר הדבר הזה – יודע?

שלמה קרעי: יודע דעת עליון מחזה שדי יחזה נופל וגלוי עיניים.

זאב בנימין בגין: בלעם.

שלמה קרעי: אז אתה יודע דעת עליון, ויודע דעתם של חברי הכנסת, ויכול להחליט בשבילם איזו הסתייגות יש להם נימוק טוב שהם מסוגלים לשכנע את חברי הוועדה ואיזו הסתייגות הם לא יכולים לשכנע.

שלמה קרעי: ממש נביא.

שלמה קרעי: זו מחאה לפרוטוקול.

שלמה קרעי: בעיניי יש מניעה משפטית להתערב כך בזכות הפרלמנטרית של חברי הכנסת.

שלמה קרעי: זה נוסף על דריסת הזכויות שלנו בכל אתר ואתר כאן בבית הזה.

שלמה קרעי: 4 שנים זה קצת מוגזם, אני חושב.

שלמה קרעי: היה צריך להיות 4 שנים, כפי שיש תקופת צינון של אלופי צה"ל, של בכירים במערכת הביטחון ודברים כאלה – 3 שנים או בחירות.

שלמה קרעי: כך צריך להיות גם כאן.

שלמה קרעי: לא עברו 3 שלוש אלא שנתיים.

שלמה קרעי: או לא עברו 4 שנים אלא 3 שנים, אבל זה כנסת שלמה מתפקדת, או שנתיים של כנסת מתפקדת.

שלמה קרעי: למה דווקא כאן אתם לא קוהרנטיים?

שלמה קרעי: צביקה, אתה אוהב לדבר בקוהרנטיות.

שלמה קרעי: למה דווקא כאן החלטתם שצריך 4 שנים נומינליות?

שלמה קרעי: למה לא כמו בתקופת צינון, שיש לאלופי צה"ל, לבכירים במערכת הביטחון, שזה 3 או 4 שנים, או כנסת שלמה?

שלמה קרעי: כלומר אם עברה מערכת בחירות אחת.

שלמה קרעי: למה החוק הזה לא משתלב בהרמוניה עם חוקים אחרים שיש לנו בספר החוקים?

גלעד קריב: תודה.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: הסתייגות יז.

שלמה קרעי: בסעיף 6א(ב)(2) המוצע, הסיפה החל מהמילים "אם חלפו פחות" – תימחק, ובמקומה יבוא "אם לא חלפה תקופת כהונתה של כנסת מלאה או ארבע שנים בהן לא כיהן כראש ממשלה, לפי הנמוך מביניהם.

שלמה קרעי: זה מה שדיברתי קודם.

שלמה קרעי: הסתייגות עניינית, צביקה, הכי עניינית שיכולה להיות.

צבי האוזר: אתה מודה שיש לך הסתייגויות לא ענייניות?

שלמה קרעי: לשיטתכם.

שלמה קרעי: ההסתייגות אומרת כך: למה לקחת פרק זמן נומינלי ולא לקחת פרק זמן או כנסת מלאה, לפי הנמוך מביניהם?

שלמה קרעי: אפשר להבין את זה, אדוני היושב בראש?

שלמה קרעי: שאלנו את השאלות האלה בדיון.

שלמה קרעי: משום מה החוק הזה, מצליחים לכופף אותך, אדוני.

שלמה קרעי: חוקים אחרים שהביאו לכאן, ידעת לעשות שינויים, ידעת להביא למיצוי היכולת האנליטית של הסובבים בשולחן, של יכולת הדיון והיכולת הרעיונית של חברי הוועדה.

שלמה קרעי: יכולת להביא את זה לידי ביטוי בתוך החוקים.

שלמה קרעי: מה קרה כאן שהתקפלת עד כדי כך שגם נושאים שאתה גם חושב שהם בעייתיים – אתה בעצמך אמרת – אין לך שום אמירה בעניין, שום ניסיון לשנות?

גלעד קריב: אני לא בדיון.

גלעד קריב: בהנמקת הסתייגויות.

גלעד קריב: תודה.

גלעד קריב: מי בעד קבלת ההסתייגות יז?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: הסתייגות יח.

שלמה קרעי: סעיף 6א(ג) המוצע יימחק.

שלמה קרעי: אני חושב שזה סעיף קצת משוגע.

שלמה קרעי: סעיף שרואים ממש איך יש פה חבורה שרוצה לייצר תוהו ובוהו.

שלמה קרעי: מה הסעיף אומר –כיהן אדם בתפקיד ראש הממשלה ובמהלך תקופת כהונתו הסתיימה לגביו התקופה המרבית לכהונה, יראו את הממשלה כאילו התפטרה במועד תום התקופה המרבית לכהונה כאמור.

שלמה קרעי: לא חסרים לנו זעזועים במערכת הפוליטית שלנו?

שלמה קרעי: ממשלות שנופלות על תקציב שלא עובר, על חברי קואליציה שרוצים לעצמם כל מיני דברים, על שרים שמשתגעים פתאום ומתפטרים כי יש להם אינטרס כלשהו?

שלמה קרעי: לא חסרים זעזועים שמפילים ממשלות במשטר שלנו שאתם מוסיפים עוד זעזוע?

שלמה קרעי: תחשבו כאילו כתוב פה – ראש ממשלה מצוין שעשה דברים מעולים בקונצנזוס, זוכה לאמון של 80% מהעם, ולמרות זאת נפרק לו את הממשלה בתוך תקופת הכהונה כי כך מתחשק לנו.

שלמה קרעי: אם זה היה הנוסח, הייתי מצביע בעד, כשאתם יודעים בעיניים פקוחות לרווחה מה אתם עושים.

שלמה קרעי: אבל מה אתם עושים למען השם?

גלעד קריב: תודה.

גלעד קריב: מי בעד קבלת ההסתייגות יח?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: הסתייגות יט.

שלמה קרעי: כאן אני מציע הצעה חלופית, לעשות קצת סדר בבלגאן שאתם מנסים לעשות.

שלמה קרעי: כל הצעת החוק הזו היא בלגאן אחד גדול, אבל אם כבר, תהיו קצת הגיוניים.

שלמה קרעי: הרי אתם טוענים שאין לכם שום דבר פוליטי וזאת הצעת חוק לא פוליטית.

שלמה קרעי: אז למה להביא הצעה כל כך לא מבושלת, הצעה כל כך טיפשה?

שלמה קרעי: ממש כמו פיל בחנות חרסינה.

שלמה קרעי: לכן אני מציע – במקום יראו את הממשלה כאילו התפטרה, יבוא: ממלא מקום ראש הממשלה יכהן כראש הממשלה עד תום כהונת הממשלה.

שלמה קרעי: לא לצאת לבחירות.

שלמה קרעי: של מי ההסתייגות הזאת?

שלמה קרעי: שלי?

גור בליי: קיש.

גלעד קריב: תודה.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: הסתייגות כ.

שלמה קרעי: לזה התכוונתי.

שלמה קרעי: במקום "יראו את הממשלה כאילו התפטרה במועד תום התקופה המרבית לכהונה" יבוא "ימשיך עד סוף כהונת הממשלה, ולאחר מכן יחול סעיף קטן (א)".

שלמה קרעי: זה דבר שלא ייצר נזק כל כך עצום בהתפטרות ממשלה בלי שום סיבה אמיתית.

שלמה קרעי: כשאין סיבה, כשהכול זורם, כשהכול טוב, כשהממשלה מתפקדת, כשהציבור מרוצה, כשלא הביאו לממשלה הזאת מדינה נקייה מקורונה וקיבלו מדינה עם 3,000 הרוגים למרות כל החיסונים, כשהעסקים לא קורסים – הכול טוב, ממשלה טובה.

שלמה קרעי: במקום לייצר תוהו ובואו שלטוני תיתנו לאותו ראש ממשלה שסיים את תקופת הכהונה שאתם החלטתם שהיא יותר מדי בשבילו, תנו לו להשלים את כהונת הממשלה.

שלמה קרעי: מה זה הדבר הזה?

גלעד קריב: תודה.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: הסתייגות כא.

שלמה קרעי: בסעיף 6א המוצע, בסופו יבוא: התקופה המרבית לכהונת שופט בבית המשפט העליון תהיה זהה לתקופה המרבית לכהונת ראש הממשלה.

שלמה קרעי: אני לא חושב שיש מישהו היום, גם לא אתה, אדוני היושב בראש, גם לא חבר הכנסת בגין, שמאמין בעליונות המשפט גם אם היא גורמת בסופו של דבר לפגיעה אנושה בדמוקרטיה ולביטול זכותם של נבחרי הציבור לשלוט ולקבוע מדיניות.

שלמה קרעי: כולם כאן מסכימים, ששופטי בית המשפט העליון יש להם כוח שהוא לא פחות מנבחרי הציבור אפילו לא מראש ממשלה.

שלמה קרעי: הרי ראש ממשלה יכול לקבל החלטה מסוימת, יכול לקבל החלטה להעביר בממשלה את חוק המסתננים, ובג"ץ קם בבוקר ומבטל את החוק.

שלמה קרעי: ראש ממשלה קובע מדיניות הרתעה להרס בתי מחבלים ובג"ץ אומר: לא הורסים בתי מחבלים.

שלמה קרעי: ראש הממשלה מחוקק באמצעות הממשלה והכנסת את חוק הגיוס, ובג"ץ פוסל את חוק הגיוס.

שלמה קרעי: אז לפחות אנחנו יכולים להסכים שלשופט בבית המשפט העליון יש כוח לא פחות מראש ממשלה.

שלמה קרעי: לכן אני חושב, שאם קוצבים כהונת ראש ממשלה, ומונעים ממנו כהונה ארוכה בתואנה למרות שהכול שקוף והוא נבחר על-ידי הציבור, שלא כמו השופטים שלא נבחרים ישירות על-ידי הציבור, אם קובעים שהוא לא יכול להיות יותר מ-8 שנים, שופט בית המשפט העליון דינו צריך להיות לא פחות מזה.

גלעד קריב: תודה.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: הסתייגות כב.

שלמה קרעי: אתם לא ענייניים היום.

שלמה קרעי: הוראות סעיף זה יחולו על השופטים המכהנים בכל הערכאות של מערכת המשפט.

שלמה קרעי: פה חשבתי שאולי תקבלו את סעיף כא, אבל אם את כא לא קיבלתם, בטח את הקבוצה שמכילה את סעיף כא לא תקבלו, אבל בכל זאת אומר מה שיש לי לומר גם אם תעקמו את אפכם וגם אם יכאב לכם לשמוע.

שלמה קרעי: אני חושב שמערכת המשפט, ואנחנו רואים היום יותר מתמיד, רואים אנשים עם כוח בלתי מוגבל שלא מודעים למגבלות הכוח שלהם.

שלמה קרעי: שהכול מותר להם, שהם יודעים שהם מאותרגים על-ידי הקליקה השלטת, על-ידי המערכת.

שלמה קרעי: בנגב יש פרעות כאילו זה המערב הפרוע.

שלמה קרעי: מגיעים עשרות פורעים לבית המשפט ובבוקר למחרת כולם משוחררים הביתה.

שלמה קרעי: יש פה מערכת שלא מחויבת למדיניות הממשלה.

שלמה קרעי: שלא מחויבת לרצון העם שרוצה שהנבחרים שלו יקבעו פה מדיניות.

שלמה קרעי: הם עושים מה שמתחשק להם גם אם זה פוגע במדיניות ההתרעה, גם אם זה פוגע במדיניות האכיפה וגם אם זה חדירה לזכויות הפרט ולהתנהלות כמו במשטרים אפלים.

שלמה קרעי: לכן אני חושב שהסעיף הזה צריך לחול על כל השופטים בכל הערכאות של מערכת המשפט.

גלעד קריב: תודה.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: הסתייגות כג.

שלמה קרעי: הוראות סעיף זה יחולו על מנהלים כלליים ויושבי ראש של רשויות ציבוריות.

שלמה קרעי: אם כבר, אז כבר.

שלמה קרעי: לא יכול להיות – אומרים שכלום לא תהיה כהנת כפונדקית.

שלמה קרעי: כהנת במובן הזה זה כאלו שהציבור בחר בהם.

שלמה קרעי: הלכו למבחן הציבור, פעלו למען הציבור, קידמו מדיניות, קידמו אג'נדות וקיבלו מחדש את המנדט מהציבור להמשיך לפעול.

שלמה קרעי: הם אתה רוצה להגביל אותם בתקופת כהונה.

שלמה קרעי: האם הפונדקית, אלה שלא קיבלו מנדט מהציבור, אלה שלפעמים ששולטים במשרדים, ברשויות מאוד חזקות ומשפיעות, לא צריך שהדין יהיה דין שווה לגביהם?

שלמה קרעי: אני לא מסכים עם הגבלת כהונה.

שלמה קרעי: אני חושב שכל יושבי-ראש רשויות ציבוריות צריכים להיות משרת אמון של השרים שמתמנים לאותו משרד.

שלמה קרעי: בעיניי ברגע שנחזור לשלטון, נעשה סדר בזה.

שלמה קרעי: בעיניי כאלה שלא נבחרו על-ידי הציבור צריך להיות להם לפחות דין כמו שאתם מנסים להחיל על נבחרי הציבור.

גלעד קריב: תודה.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: הסתייגות 25.

שלמה קרעי: סעיף 2 אומר שהממשלה מתפטרת וחל עליה ממשלת מעבר.

שמחה רוטמן: אדוני היושב-ראש, גם אם החוק הזה היה חוק אמיתי ולא הטרלה וגם אם מטרתו היתה להביא תיקון לשיטת המשטר של מדינת ישראל ולא קלקול, סעיף 2 בחוק הוא סעיף שאין לו מקום.

שמחה רוטמן: אם יודע – מאחר שאנו יודעים כמה קשה להרכיב ממשלה במדינת ישראל; לא רק שקשה; חבריי פה במפלגת תקווה חדשה הסבירו ש-4 פעמים ניסו ולא הצליחו.

שמחה רוטמן: לא פשוט להקים פה ממשלה.

שמחה רוטמן: בשנייה שאתה נכנס למצב של ממשלת מעבר, זה לא מכונה ממשלת מעבר אלא ממשלה יוצאת או ממשלה מכהנת עיקרון הרציפות.

שמחה רוטמן: בשנייה שאתה נכנס למצב הזה, אתה יודע איך אתה נכנס, וכפי שאתה רואה, אנו לא יודעים איך יוצאים.

שמחה רוטמן: לפעמים אתה נכנס לזה מתוך כוונה שיוצא משהו אחד, וייצא העגל הזה כפי שיהיה כתוב בפרשת השבוע בעוד שתי פרשות.

שמחה רוטמן: לכן להכניס את מדינת ישראל לסחרור שכזה באמצע קדנציה זה דבר שאנו לא צריכים להסכים לו.

שמחה רוטמן: אני חושב שגם אם רוצים הגבלת כהונה, יש לתת לממשלה הזאת לסיים כהונה, גם אם בזמן התקופה פג אותו זמן שהומצא על ידכם ללא כל בסיס, ולאחר מכן בדרך הטבע לתת לממשלה לסיים ימיה כדרך כל הארץ ואז להיכנס למערכת בחירות, ואז להקים ממשלה חדשה, כשהשחקנים שעל השולחן הם מעודכנים, שאנו יודעים שיש להם אופק כהונה, שהם לא מכהנים בצילה של ממשלת מעבר.

שמחה רוטמן: מה גם שבזמן ממשלה יוצאת – אדוני היושב-ראש, אנחנו יודעים זאת - אין מלך בישראל.

שמחה רוטמן: איש בעיניו הישר יעשה ולא במובן הטוב של הפסוק.

גלעד קריב: אין מובן טוב לפסוק.

שמחה רוטמן: בהסתייגות הבאה אסביר מה המובן הטוב של הפסוק.

שמחה רוטמן: איש הישר בעיניו יעשה כי מדינת ישראל הופכת לשלטון משפטנים על מלא.

שמחה רוטמן: זה לא טוב לנו.

שמחה רוטמן: לכן אני מציע שנמחק סעיף 2.

גלעד קריב: תודה.

גלעד קריב: מי בעד קבלת הסתייגות 25?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: אני קובע לשעה 12:45 את הרביזיות שכבר הוצגו.

גלעד קריב: ינמק כבודו את החלופין ל-25.

שמחה רוטמן: מאחר שביקשת, אנצל את הזמן להסביר את הביטוי החיובי של בימים ההם אין מלך בישראל, איש הישר בעיניו יעשה.

שמחה רוטמן: האמת היא, אדוני היושב-ראש, דווקא אתה יותר מכולם הייתי מצפה שמצב שבו איש הישר בעיניו יעשה תהיה מקובלת עליך ותהיה מובן חיובי.

שמחה רוטמן: הרי בסופו של דבר התפישה הדתית שלך היא שאיש הישר בעיניו יעשה ואתה סומך על כך שכאשר נותנים לכל אדם לעשות את הישר בעיניו ללא התחייבות למסורת הפסיקה- - -

גלעד קריב: ענייני פולחן.

שמחה רוטמן: יש עניינים אחרים?

גלעד קריב: יש מצוות בין אדם לחברו.

שמחה רוטמן: מאחר שאמרת בעיני פולחן – כתוב בספר שופטים: בימים ההם אין מלך בישראל, איש הישר בעיניו יעשה.

שמחה רוטמן: מה קרה כשאיש הישר בעיניו עשה – הקימו את פסל מיכה.

שמחה רוטמן: אתה היית צריך להיות הראשון שאומר: כל אחד יעשה בענייני פולחן הישר בעיניו.

שמחה רוטמן: אתה לא בעד?

שמחה רוטמן: אתה רואה בכך דבר שלילי?

שמחה רוטמן: לכן מפתיע אותי שאמרת שאין פרשנות חיובית לכך, דווקא כמי שמאמין שבנושא פולחן לכל הפחות, טוב שאיש הישר בעיניו יעשה.

שלמה קרעי: לא סתם יש כאן לתקן כראש ממשלת מעבר.

שלמה קרעי: כי המונח ראש ממשלת מעבר משתמשים בו כל הזמן היועצים המשפטיים כדי להגביל ממשלה למשך תקופה מאוד ארוכה.

שלמה קרעי: כל פעם כשיוצאים לבחירות, כשחוזרים.

שלמה קרעי: לכן ממשלת מעבר תוגדר רק במקרה כזה שבו זה הפסקה זמנית להחלפת ראש ממשלה.

שלמה קרעי: התייעצות סיעתית.

גלעד קריב: חוזרים ב-12:20 להצבעה.

גלעד קריב: אנחנו מחדשים את הדיון.

גלעד קריב: מצביעים על ההסתייגות לחלופין.

גלעד קריב: הסתייגות 25, הנוסח לחלופין.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: לסעיף 3 אין הסתייגויות.

גלעד קריב: אדוני חבר הכנסת קרעי וגם חבר הכנסת רוטמן כנציג קבוצת הציונות הדתית.

אוסאמה סעדי: אני מגיש הסתייגות לסעיף 3.

גלעד קריב: אנא הקרא ונמק.

אוסאמה סעדי: אני מבקש למחוק סעיף 3.

אוסאמה סעדי: אנחנו ברשימה המשותפת יש לנו חוק כזה, כפי שהגשתי בכנסת הקודמת.

אוסאמה סעדי: אמרו שזה לא חוק פרסונלי וזה לא חוק אישי.

אוסאמה סעדי: מסעיף 3 עולה במפורש, שזה כן חוק פרסונלי וחוק אישי שמיועד לאפשר לבנימין נתניהו להיות ראש ממשלה.

אוסאמה סעדי: כי אם אנחנו מדברים על הרציו- - -

שמחה רוטמן: זה אחד הדברים האכזריים ביותר שאוסאמה סעדי עשה מאז שהוא פה בכנסת.

שמחה רוטמן: הוא הולך לגרום לגלעד קריב ולענבר בזק להצביע בעד בנימין נתניהו.

שמחה רוטמן: זה אכזרי מאוד.

שמחה רוטמן: כל הכבוד.

אוסאמה סעדי: אם אנחנו אלה שתומכים בקציבת כהונה, ואני כן תומך בקציבת כהונה, והרציו ידוע.

אוסאמה סעדי: יש מדינות שקובעות שתי כהונות.

אוסאמה סעדי: אנחנו פה אמרנו: לא שתי כהונות אלא 8 שנים.

אוסאמה סעדי: יכול להיות שזה 4, 5 כהונות לפי הקצב שהיה.

אוסאמה סעדי: כאשר הרציו והעיקרון שעומד מאחורי זה שאנו לא רוצים שראש ממשלה יכהן יותר מ-8 שנים, אנו לא צריכים לתת לאף אחד.

אוסאמה סעדי: פה מחריגים את בנימין נתניהו, ואומרים לו: אתה יכול לרוץ.

שלמה קרעי: כי הוא באמת ראש ממשלה מיוחד.

שלמה קרעי: אתה רואה מה הביאו לך עכשיו.

אוסאמה סעדי: אני נגד ההחרגה הזאת ולכן אני מבקש לבטל סעיף 3.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

שלמה קרעי: אני חושב שצריך להחריג את מי שאי פעם כיהן כראש ממשלה.

גלעד קריב: מכובדיי חברי הכנסת קרעי ורוטמן, לשיטתי כל ההסתייגויות שקשורות בסעיף התחולה נופלות בקטגוריה של הנוהל כהסתייגויות שאינן מציעות ממש – איך מוגדר בסעיף 27 - הן חסרות תוכן מהותי, בניגוד לסעיף מטרה, וראית שהקפדתי מאוד בסעיף המטרה.

גלעד קריב: סעיף המטרה הוא הסתייגות שמאפשרת למסתייגים לומר מה לשיטתם עומד מאחורי החוק.

גלעד קריב: להביע עמדה ביחס למגמה.

גלעד קריב: סעיפי תחולה בחוק הם סעיפים פרקטיים.

גלעד קריב: באו לומר מתי החוק נכנס לתוקפו.

גלעד קריב: להשתמש במנגנון של סעיף תחולה לעניינים האלה?

גלעד קריב: לטעמי זה נופל בקטגוריה שהוגדרה בסעיף 27 שלא קשורה בנוהל המיוחד.

גלעד קריב: יש להכיר את הנוהל שכל הוועדות לומדות.

גלעד קריב: אני מבקש להציע, גם כיוון שיש לפנינו דיון נוסף שהגיעו אליו אנשים מרחבי הארץ, לבקש מכם חברי הכנסת קרעי ורוטמן, שתיטלו 5 דקות, אם שניכם רוצים לדבר, כמה דקות יותר.

גלעד קריב: תציגו את ההסתייגויות האלה ביחד ונצביע עליהן.

גלעד קריב: זה לא גורע מזמנכם במליאה.

גלעד קריב: אני חושב שזו פשרה סבירה.

גלעד קריב: תאפשר לכם לומר עניינים שבהשקפה.

שלמה קרעי: אהיה מוכן לעשות דבר כזה אם תחזור בך מזה שהסתייגות תחולה היא הסתייגות שנכנסת לנוהל.

שלמה קרעי: כל ההקדמה שהקדמת, אני לא מסכים איתה.

שלמה קרעי: אני חושב שלהפך.

שלמה קרעי: סעיף תחולה הוא אף חשוב מסעיף המטרה כי סעיף התחולה גם בא לשקף, להגחיך את החוק שבא לפגוע בדמוקרטיה, וזה חשוב מאוד בעיניי, וגם בא לומר: אם רוצים אותו שיחול על מישהו צריך להיות חל על מישהו שלא זוכה לאמון הציבור.

שלמה קרעי: לכן אם אתה מוכן לחזור בך, אני מבקש בלי קשר.

גלעד קריב: אני חושב שסעיף 27 אולי דורש, אדוני היועץ המשפטי, איזשהו חידוד.

גלעד קריב: אני מבקש מהייעוץ המשפטי, לחדד את סעיף 27.

גלעד קריב: אני חושב שחשוב שתהיה פה בהירות.

שלמה קרעי: מעולם לא היה כדבר הזה.

שלמה קרעי: כל השימושים שהיושבי-ראש עושים, אפילו כשמיקי לוי הגיש אלפי הסתייגויות בוועדת הכספים נימק, ישבנו הסתייגות-הסתייגות עד שהסכימו.

שלמה קרעי: זה כלי לפרלמנטרי שמאפשר לנו להשיג דברים בחוק.

שלמה קרעי: אתם עושים היום שימוש בכל הכלים האנטי פרלמנטריים.

גלעד קריב: בוועדת כספים הנוהג היה שהסתייגויות רק מוקראות ואין זמן נימוק.

שלמה קרעי: מה פתאום?

שלמה קרעי: רק של תקציב.

שלמה קרעי: רק מספרים לא מנמקים בוועדת כספים.

גלעד קריב: בוועדה הזאת היה נוהג מקובל של יצירת מקצבי הסתייגויות.

גלעד קריב: אגב אני אישית כיו"ר ועדה העדפתי את שיטת המקבצים.

גלעד קריב: גם בשיטת המקבצים היינו מבלים פה לילות שלמים.

גלעד קריב: האזנו להסתייגויות.

גלעד קריב: הנוהל הזה לא עודכן על-ידי הייעוץ המשפטי של הוועדה.

גלעד קריב: הוא עודכן על-ידי הייעוץ המשפטי של הכנסת.

גלעד קריב: הוא חל על כל הוועדות.

גלעד קריב: מקובל עליי שדורש חידודים והבהרות.

גלעד קריב: מבלי לקבוע מסמרות לגבי פתיחת דבריי, אני מבקש שתהיה פה הסכמה לנימוק משותף של ההסתייגויות.

שמחה רוטמן: אני מסכים, אבל חייב לומר לך - דעתי אינה נוחה מזה שאנו דוחים דיון בשעה, בנושא כאוב שרלוונטי לאלפי אנשים, להווה, לעבר ולעתיד, שדחוף ברמת היום הבודד כדי לקדם חוק שבמקרה הטוב ייכנס לתוקף עוד שמונה שנים.

שמחה רוטמן: לא ברורה לי הבהילות.

שמחה רוטמן: אפשר היה להכריז הפסקה.

שמחה רוטמן: יש לנו מספיק ימי דיונים, לקבוע דיון ביום חמישי, אחרי דיון קורונה שעושים.

שמחה רוטמן: לא ברור לי מדוע דוחים דיון שממתינים לו אלפי אנשים בשביל עוד הסתייגות.

שמחה רוטמן: אני מקבל את ההצעה שלך כי היא מקדמת.

שלמה קרעי: אגב אדוני, יש עוד כלים פרלמנטריים באמתחתנו שאני הולך לתקוע לך את החוק גם בלי קשר להסתייגויות.

שלמה קרעי: אתה לא צריך למהר.

גלעד קריב: אתה לא תוקע לי את החוק.

גלעד קריב: אני רוצה לסיים.

גלעד קריב: חבר הכנסת קרעי, בבקשה, הנמקה שלך לעניין הסתייגויות של התחולה, אחר כך אם חבר הכנסת רוטמן ירצה להוסיף, ונצביע על ההסתייגויות יחד.

שלמה קרעי: לא רוצה להצביע יחד.

שלמה קרעי: תקריא ותצביע, תקריא ותצביע.

שלמה קרעי: הנוהל אומר להקריא.

שלמה קרעי: אתה לא יכול לאחוז במקל משני קצותיו.

שלמה קרעי: במקום שעה נימוק אתה נותן חמש דקות.

גלעד קריב: בסדר.

גלעד קריב: הדיון הבא ימתין.

שלמה קרעי: אדוני היושב בראש, אני קודם כל רוצה להתייחס למה שפורסם עכשיו.

שלמה קרעי: בעיניי זו שערורייה שאין כדוגמתה.

שלמה קרעי: השר בר לב, אותו אחד שאמר רק לפני שבועיים: זה קרה לפני שש שנים.

שלמה קרעי: הכול נעשה לפי צו מבית משפט.

שלמה קרעי: אני מפסיק להתעסק עם זה.

שלמה קרעי: רק לפני שבועיים ניסה להתנער ולטמון את הראש בחול כמו בת יענה והיום הוא זה שיקים את ועדת הבדיקה וזה שימנה את אלו שיישבו בוועדה הזו?

שלמה קרעי: הממשלה הזאת אדוני, יורקת בפרצופם של אזרחי ישראל.

שלמה קרעי: פרשה כזאת חמורה בדמוקרטיה הישראלית והם מעיזים לתת לאותו אחד שמנסה להתנער ולנער את חוצנו מכל הדברים האלה להסיר אחריות מכל דבר כזה?

שלמה קרעי: הדבר הזה, בעיניי- -

שמחה רוטמן: - - גברתי היושבת בראש, השערורייה הזאת ששר כזה שאמר שאין כלום ולא היה כלום בעניין הזה, עכשיו הוא זה שלכאורה הולך ובודק ומנסה להטיל את האחריות על אלה שהביאו אותנו למצב הזה, למצב שהטלפון שלנו הופך להיות מיקרופון ששתלו עלינו.

שמחה רוטמן: זה לא רק כמו שהיושב-ראש אמר – שאבו מידע מהטלפונים.

שמחה רוטמן: זה פעם אחרת שאתה מדבר בשיחה אינטימית, לא משנה על מה, תיזהר.

שמחה רוטמן: שים את הטלפון רחוק ממך כי מפעילים לך את המיקרופון ואת המצלמה מרחוק.

שמחה רוטמן: השערורייה הזאת, ששר כזה שמנסה לברוח מאחריות, שמנסה לא לבדוק ולא להביא את האחראים לדין הוא זה שיקים את אותה ועדת בדיקה זו בדיחה.

שמחה רוטמן: זה עבודה בעיניים על אזרחי ישראל.

שמחה רוטמן: אנו דורשים חקירה פלילית מייד.

שמחה רוטמן: אנו דורשים ועדת חקירה ממלכתית או ועדת חקירה חיצונית שלא תמונה על-ידי מישהו שלא מעניין אותו אזרחי ישראל ולא מעניינת אותו הפגיעה בדמוקרטיה.

שמחה רוטמן: נגד כל המעורבים צריכה לקום ועדת חקירה, צריכה להיפתח חקירה פלילית כנגד אלו ששמענו בקולם.

שמחה רוטמן: פתאום המשטרה לא יודעת מי החוקרים שאמרו בקולם: שמענו אותם, אנו הולכים לעשות מעשה בלתי חוקי.

שמחה רוטמן: זה או צל"ש או תר"ש.

שמחה רוטמן: זה לא נעשה באף תיק.

שמחה רוטמן: אמרו את זה בקולם.

שמחה רוטמן: אז עכשיו מנסה לבוא אותו אחד שמנסה להתחמק מכל דבר והוא זה שימנה את אותה ועדת הבדיקה?

שמחה רוטמן: זה דבר פסול.

שמחה רוטמן: אני מצפה ממנו, להסיר את חוצנו מהעניין הזה ולתת לנו להקים ועדת חקירה, אם בחקיקה מיוחדת, או לא משנה מה - ועדה שמי שיהיה אמון על הבדיקות שלה יהיה בלתי תלוי.

שמחה רוטמן: אני חושב שצריך להודיע לאותו שר לביטחון פנים, שהוא צריך להסיר את ידיו מהבדיקה הזאת.

שמחה רוטמן: אם הוא לא מאמין וחושב שהכול בסדר ושהכול בדיחה והוא עושה זאת רק לצאת ידי חובה, אנו לא צריכים אותו שם.

שמחה רוטמן: אנחנו צריכים מישהו שכואב את הפגיעה באזרחי ישראל, שכואב את הפגיעה בדמוקרטיה.

שמחה רוטמן: שכואב את המשטר הזה שהגענו אליו שמאזינים – אמרת משטרים אפלים, חבר הכנסת בגין?

שמחה רוטמן: בהחלט משטרים אפלים, שהופכים את הטלפון שלך למיקרופון.

זאב בנימין בגין: אני לא אמרתי.

זאב בנימין בגין: אתה אמרת.

שלמה קרעי: אמרת שאתה נדהם מהמושג משטרים אפלים.

זאב בנימין בגין: אני מבקש לדייק.

זאב בנימין בגין: אמרתי שהמתנתי להשמעת המילים האלה מפיך.

שלמה קרעי: ובין השורות הוכחת, שאתה לא מסכים וחושב שזה מוגזם.

שלמה קרעי: אני לא חושב שזה מוגזם, כשהופכים טלפון של כל אזרח בישראל למיקרופון או למצלמה, עוקבים אחריו, שומעים את מה שאומר בשיחות פרטיות ואינטימיות.

ענבר בזק: איך זה קשור להסתייגויות על החוק שאנחנו מדברים עליו?

שלמה קרעי: גברתי יושבת-הראש, לא מצנזרים חבר כנסת ברשות דיבור.

שלמה קרעי: ישבת פה לידי ולא עניין אותך כל כך מה אמרתי.

ענבר בזק: הקשבתי לכל מילה וגם התערבתי כשהיה דברים רלוונטיים.

ענבר בזק: נראה לי שחזרת לדיון הראשון, לפני שהתחלנו את הדיון בנושא.

שלמה קרעי: אסביר.

שלמה קרעי: הנושא הזה חשוב כי החוק הזה כל מהותו פגיעה בדמוקרטיה.

שלמה קרעי: לכן הפגיעה בדמוקרטיה שאנו עדים לה בימים האחרונים ושנחשפה היום ביתר שאת- -

ענבר בזק: שקרתה בתקופת ראש הממשלה הקודם יושב-ראש מפלגתך.

שלמה קרעי: שעקבו אחריו, גברתי היושבת-ראש.

שלמה קרעי: תאמיני לי שהוא לא אישר לעקוב אחריו ולשאוב מידע מהטלפונים של העוזרים שלו ובהחלט לכן- - -

ענבר בזק: בוא נזכיר בתקופה של מי קרו האירועים האלה.

שלמה קרעי: ובוא נזכיר מה גרמה הפגיעה בדמוקרטיה ובאזרחי ישראל.

שלמה קרעי: היא גרמה לזה שנתפרו פה תיקים, שבוצעה הפיכה משפטית וששלטון שלא זוכה למנדט מהעם שולט היום במדינת ישראל.

שלמה קרעי: זה הקשר.

שלמה קרעי: אמנם נקריא כל הסתייגות כאן ונצביע עליה בנפרד, אבל ההסתייגויות של סעיפי התחולה שנתתי פה, יש פה כעשרים סעיפי תחולה.

שלמה קרעי: חוט השני שעובר בין כל ההסתייגויות האלה, שחוק כזה שהוא אנטי דמוקרטי, צריך לחול על מי שהשיג את השלטון באופן אנטי דמוקרטי.

שלמה קרעי: על מי שלא זוכה למנדט מהעם.

שלמה קרעי: על מי שלא זוכה למנדט מהציבור.

שלמה קרעי: על כאלה שהפרו אמונים, שפגעו ובגדו באמון שנתנו להם הבוחרים שלהם.

שלמה קרעי: החוק הזה צריך לחול רק על אנשים כאלה.

שלמה קרעי: תראו את זה בכל מיני וריאציות בהסתייגויות האלה שמחילים חור כזה רק על ממשלה או רק על מנהיג כזה שלא זוכה לאמון, שפוגע בדמוקרטיה ושהוא נעשה מנהיג באופן אנטי דמוקרטי.

שלמה קרעי: אגב, לגבי מה שאמרת קודם – נכון שזה קרה בתקופה שלנו, אבל אני מאז שנבחרתי לכנסת ועוד קודם לזה, וחבריי, מדברים כל השנים על הפגיעה בדמוקרטיה.

שלמה קרעי: דיברנו על איומים על עדים, דיברנו על שימוש בשיטות פליליות.

שלמה קרעי: זעקנו את זה וניסינו להגביל ולצמצם את כוחם של הפקידים.

שלמה קרעי: אתם תמיד זעקתם: שומרי הסף, שומרי הסף.

ענבר בזק: אני פה שבעה חודשים אז אל תגיד: אתם.

שלמה קרעי: אני מדבר על מי שאת מייצגת.

שלמה קרעי: כמו שאת אמרת: בתקופתכם, ודיברת על מי שאני מייצג ולא עליי אישית.

שמחה רוטמן: לא היית ראש הממשלה?

שלמה קרעי: עדיין לא.

שלמה קרעי: בינתיים אנחנו רוצים את נתניהו.

שלמה קרעי: שאלו אותי בחדשות 12: במי תבחר אחרי נתניהו?

שלמה קרעי: אמרתי להם: בנתניהו כי בעיניי מה שהציבור היום רואה, תפירת התיקים הזאת, השימוש באמצעים פסולים, השיטות של הקג"ב, של השטאזי כפי שקראה לזה חברת הכנסת לסקי.

ענבר בזק: בתקופת השר ארדן.

שמחה רוטמן: לא מבין את הטענה הזאת.

שמחה רוטמן: זה התחיל כבר ב-2013, כשלפיד היה בממשלה.

שמחה רוטמן: וסגלוביץ היה אחראי, אולי התחיל כשהיה באגף חקירות.

ענבר בזק: כולנו בעד כוועדה.

ענבר בזק: כולנו מסכימים שיש פה התנהלות לא תקינה.

ענבר בזק: נחכה לתוצאות.

שלמה קרעי: התנהלות לא תקינה שאתם נותנים לאותו אחד שאומר: לא היה כלום ולא יהיה כלום ואני רוצה לסייע- - -

ענבר בזק: מי שאמר את זה, זה משפט של חבר הכנסת נתניהו.

שלמה קרעי: זה משפט גם של עמר בר לב.

שלמה קרעי: אמר: הכול נעשה על פי צו בית משפט.

שלמה קרעי: אני מפסיק להתעסק עם זה.

שמחה רוטמן: הוא הפסיק להתעסק ואז הוא החליט שהוא מקים ועדת בדיקה בעצמו שתבדוק את עצמו למה הפסיק להתעסק.

שלמה קרעי: זה כמו אותה עמית מררי שליוותה את תיק ראש הממשלה ושם נעשה שימוש באמצעים האלה, ואותו מנדלבליט שתפוס בגרון, אותו חד גדיא על-ידי שי ניצן שמונה לרקטור של הספרייה הלאומית, כל הקומבינציות של החבורה הזאת הם בודקים את עצמם ומצפים שאזרחי ישראל יאמינו למילה שיוצאת להם מהפה.

שלמה קרעי: תודה.

שמחה רוטמן: לא אאריך כי הדיון שיזמתי בנוגע לעררים על הבחינות בלשכת עורכי הדין מתעכב – לצערי, כפי שאמרתי ליושב-ראש גלעד קריב, לא בצדק.

שמחה רוטמן: אני לא חושב שהיה צריך לדחות את האנשים שמחכים לדיון הזה כבר הרבה יותר מדי זמן.

שמחה רוטמן: זו בקשה שהוגשה לדיון מהיר ובהסכמה דחינו אותה שלא תהיה במגבלת עשרת הימים.

שמחה רוטמן: עכשיו היא שוב נדחית.

שמחה רוטמן: אנשים שמחכים לה הרבה מאוד זמן.

שמחה רוטמן: לכן אנסה לא לחרוג מהמסגרת שסיכמתי עם היושב-ראש.

שמחה רוטמן: זה דברי סיכום, וגם הזמן שלכם לחשוב על מה שאתם עושים.

שמחה רוטמן: מאחר שלשלמה יש זיכרון טוב ממני לפסוקים, חבל שלא ביקשתי ממנו קודם, אבל יש בסדרת חוקים שהיא לא ממש אפשר לקרוא להם חקיקה קואליציונית.

שמחה רוטמן: יש לנו קואליציה שפועלת כאופוזיציה.

שמחה רוטמן: היא לא מנסה למשול, היא לא מנסה לפעול.

שמחה רוטמן: כל מה שהיא מנסה לעשות, והדברים שאת אמרת, גברתי יושבת-הראש המחליפה, הם הדגמה טובה לזה.

שמחה רוטמן: כי אנחנו מתמודדים עם בעיה ומנסים – אני ודאי לא יכול לדבר, לא בשם הממשלה הקודמת ולא הקודמת-קודמת.

שמחה רוטמן: המפלגה שלי היתה באופוזיציה בממשלה הקודמת וגם ראש המפלגה שלי לא היה שר במשלה הקודמת-קודמת-קודמת.

שמחה רוטמן: אין לי פה סקין אין דה גיים כפי שאומרים ביפנית.

שמחה רוטמן: אבל הנושא המרכזי, קואליציה שנתקלת בבעיה מהסוג הזה ממש לא מטריד אותה השאלה תחת איזה שר זה התחיל והאם אפשר לומר שזה ביבי או גלעד ארדן.

שמחה רוטמן: אולי זה התחיל האירוע הזה, ודאי רכישת ההצטיידות בזמן השר אהרונוביץ שהיה בכלל מישראל ביתנו.

שמחה רוטמן: וזה ודאי התרחש בזמן שהיתה שרת משפטים אילת שקד.

שמחה רוטמן: אפשר לעשות פה חלוקת אשמה, אבל זה דיונים של אופוזיציה.

שמחה רוטמן: נבחרתם למשול.

שמחה רוטמן: לא נבחרתם.

שמחה רוטמן: גנבתם שלטון, אבל בסדר.

שמחה רוטמן: קיבלתם את העגל ליד.

שמחה רוטמן: אם יוציאו לכם מהלקסיקון את המילה נתניהו תהיו אילמים.

שמחה רוטמן: אין לכם מה לדבר חוץ מנתניהו?

שמחה רוטמן: אין לכם שלטון לנהל?

שמחה רוטמן: אתם צריכים לחוקק חוק ששמא יבוא בעתיד מנהיג כמו נתניהו כי זה לא חלילה נתניהו כי זה רטרו, לא רטרו, תשתחררו.

שמחה רוטמן: תשלטו, תפסיקו להסתכל אחורה.

שמחה רוטמן: תפסיקו לעשות חוקים הצהרתיים שכל מטרתם זה לייצר פה – אף פעם לא ראיתי קואליציה שכל מטרתה- - -

שמחה רוטמן: אדוני היושב-ראש, דיברתי ממש מעט.

שמחה רוטמן: ולכן האטרף הזה שבו אתם פועלים במטרה להילחם בשד מהעבר של הקואליציה הקודמת ושל ראש הממשלה הקודם, ומה הוא יעשה, אני רוצה לומר: יש פסוק שאני חושב שאיתו שווה שנחשוב על החוק הזה.

שמחה רוטמן: כי החוק הזה כולו זה מטרתו.

שמחה רוטמן: תחת שלוש רגזה הארץ ותחת ארבע לא תוכל שאת.

שמחה רוטמן: תחת עבד כי ימלוך ונבל כי ישבע לחם.

שמחה רוטמן: תחת צנועה כי תיבהל ושפחה כי תירש גבירתה.

שמחה רוטמן: חבר'ה, תשתחררו.

שמחה רוטמן: הגיע הזמן שתשתחררו מהצל של בנימין נתניהו שהוביל אתכם להקמת קואליציה הזויה שלא מצליחה להסכים על כלום לבד מחוקים שמטרתם לחסום את רצון הציבור.

שמחה רוטמן: תתחילו למשול ואז תעמדו מול המציאות ותתקנו אותה.

שמחה רוטמן: אולי, אולי תצליחו לעשות משהו.

שמחה רוטמן: אם כל מה שתעסקו בו זה הטרלות של האופוזיציה, באמת תראו שאתם מתאימים להיות באופוזיציה זמן רב ובעזרת השם, זה יקרה כך או כך אבל השאלה הגדולה היא לא כיצד תנהג הקואליציה הנוכחית אלא כיצד תנהג הקואליציה הבאה.

שמחה רוטמן: ואם אתם ממשיכים בדרך הזאת, הקואליציה תנהג בדרך עוד יותר גרועה, וחבל.

גלעד קריב: תודה.

גלעד קריב: אני מקריא את ההסתייגויות.

גלעד קריב: אנחנו מצביעים.

גלעד קריב: הסתייגות 26.

גלעד קריב: אחרי סעיף 3 יבוא:

גלעד קריב: חוק זה יחול רק לגבי ראש ממשלה שמכהן ללא מנדט מהציבור, היינו שמספר המנדטים של מפלגתו קטן מ- 15% המנדטים שבכנסת – שהם שמונה עשר מנדטים.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: 27.

גלעד קריב: חוק זה לא יחול על ראש ממשלה שכיהן לפני תחילתו של חוק זה תקופת כהונה רצופה של מעל שמונה שנים.

גלעד קריב: הוא כבר הוכיח את יכולתו להוביל את ישראל להישגים כבירים למרות תקופת הכהונה הארוכה.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: 29.

גלעד קריב: אחרי סעיף 3 יבוא: 4.

גלעד קריב: חוק זה יחול רק על ראש ממשלה או ראש ממשלה חלופי שבתקופת כהונתו מעל באמון הציבור באופן מהותי, כמו למשל הפרת התחייבות כתובה שחתם עליה טרם כהונתו.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: 30.

גלעד קריב: אחרי סעיף 3 יבוא: 4.

גלעד קריב: חוק זה יחול רק על ראש ממשלה או ראש ממשלה חלופי שסירס את כוחה של הכנסת באמצעות הכנסת חותמות גומי נורבגים בשיעור של למעלה מ- 15% - 18 חברי כנסת.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

שלמה קרעי: גור, אם לא נותנים לי לנמק, לפחות להקריא את ההסתייגות בצורה ברורה ורהוטה.

שלמה קרעי: לא שימלמל מתחת לשפם.

גלעד קריב: לא ממלמל – שומעים היטב.

גלעד קריב: חוק זה יחול רק על ראש ממשלה או ראש ממשלה חלופי שהממשלה בראשותו התנהלה כ״ממשלה מעופפת״ והראתה בכך ששריה מבכרים ביקורים בחו״ל על פני שירות הציבור.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

שלמה קרעי: רביזיה על כל סעיפי התחולה.

גלעד קריב: 32.

גלעד קריב: אחרי סעיף 3 יבוא: 4.

גלעד קריב: חוק זה יחול רק על ראש ממשלה או ראש ממשלה חלופי שבנה דירת עמידר בממשלה לשר בלי תיק שהפגין כנגד ממשלה עם שרים בלי תיק.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: הסתייגות 33.

גלעד קריב: אחרי סעיף 3 יבוא: 4.

גלעד קריב: חוק זה יחול רק על ראש ממשלה או ראש ממשלה חלופי שמספר חבריה לעומת חברי הקואליציה שלה קטן משתים.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: 34.

גלעד קריב: אחרי סעיף 3 יבוא: 4.

גלעד קריב: חוק זה יחול רק על ראש ממשלה או ראש ממשלה חלופי שלא הצליח לכהן למעלה מארבע שנים בתקופת כהונתה של כנסת אחת.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: 36.

גלעד קריב: אחרי סעיף 3 יבוא 4: חוק זה יחול רק על ראש ממשלה או ראש ממשלה חלופי שהעלה מיסים בתקופת כהונתו וגרם לגל של עליות מחירים במשק.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: הסתייגות 37.

גלעד קריב: אחרי סעיף 3 יבוא: 4.

גלעד קריב: חוק זה יחול רק על ממשלה שאחד מחבריה כינה מתיישבים יהודיים ״תתי אדם״ ונשאר בתפקידו.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: הסתייגות 38.

גלעד קריב: אחרי סעיף 3 יבוא 4: חוק זה לא יחול על ראש ממשלה שהסדיר את ההתיישבות הצעירה.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: 39.

גלעד קריב: אחרי סעיף 3 יבוא 4: חוק זה לא יחול על ראש ממשלה שהחיל ריבונות ביהודה ושומרון.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: הסתייגות 40.

גלעד קריב: אחרי סעיף 3 יבוא 4: חוק זה לא יחול על ראש ממשלה שביטל את חוק הגירוש.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: הסתייגות 41.

גלעד קריב: אחרי סעיף 3 יבוא: 4: חוק זה לא יחול על ראש ממשלה שהעניק מגרשים בנגב ובגליל לחיילים משוחררים ויוצאי שירות לאומי ואזרחי.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: הסתייגות 42.

גלעד קריב: אחרי סעיף 3 יבוא 4: חוק זה לא יחול על ראש ממשלה שהקים שדה תעופה בינלאומי בנגב.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: חבר הכנסת קרעי ביקש רביזיות על כל אלה.

גלעד קריב: חבר הכנסת סעדי, היתה לך הסתייגות נוספת.

גלעד קריב: אנא הצג אותה ונצביע.

אוסאמה סעדי: לגבי סעיף 6א(ב2), שקובע שיראו כמה תקופות כהונה בתפקיד ראש הממשלה יחד כתקופת כהונה אחת רצופה אם חלפו פחות משלוש שנים בין כל תקופות כהונה כאמור לזו שאחריה.

אוסאמה סעדי: אנו יודעים על תופעות, אדוני היושב-ראש, חבריי חברי הכנסת, במדינות אחרות שכאשר יש קציבת כהונה ואז למשל נשיא ואז הוא מסיים את כהונתו, הוא עובר לכהונה אחרת, ושמים, במירכאות או שלא במירכאות, בובה בתפקיד הזה, והוא ממשיך לנהל ולשלוט בעניינים ובהחלטות הגורליות במדינה.

אוסאמה סעדי: אני לא צריך לומר, אילו מדינות, אבל התופעה הזו ידועה.

אוסאמה סעדי: לכן אנו מבקשים, וזו מטרת החוק והרשימה המשותפת והנה חברי חבר הכנסת טיבי שהגיש את הצעת החוק הזאת עוד לפני שמישהו חשב מנימוקים פוליטיים, הגשנו את הצעת החוק הזו.

אוסאמה סעדי: אנו רוצים שהמטרה והתוצאה היא שראש ממשלה יכהן 8 שנים ושילך הביתה.

גור בליי: ההצעה זה למחוק את זה?

אוסאמה סעדי: שלא 3 שנים אלא פחות אפילו.

אוסאמה סעדי: שנתיים, שנה.

אוסאמה סעדי: לחלופין.

גלעד קריב: מי בעד קבלת ההסתייגות עם נוסח שנה?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: לחילופין, נוסח של שנתיים, מי בעד?

גלעד קריב: מי נגד?

גלעד קריב: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גור בליי: יש עוד הסתייגות אחת של חבר הכנסת קרעי, שאני רואה שאוחדה פה, שדיברת עליה קודם, שייחשב גם הזמן שלו כראש משלה חלופי – לסעיף 6א(א), בסופו יבוא: לעניין סעיף זה ייחשב כראש ממשלה גם ראש ממשלה חלופי.

גור בליי: מי בעד?

גור בליי: מי נגד?

גור בליי: הצבעה בעד – 1 נגד – רוב גדול לא אושר.

גלעד קריב: ההסתייגות נדחתה.

גלעד קריב: מכובדיי, כיוון שאנו רוצים לכבד אנשים שהגיעו מרחוק, נודיע על שעה להצבעה על הרביזיות ועל החוק כולו במהלך יום הדיונים מחר.

גלעד קריב: נפרסם את השעה המדויקת מספיק זמן מראש וזה יהיה כפוף למתרחש במליאה.

גלעד קריב: בכוונתי לסיים מחר עם ההצבעות על החוק.

שלמה קרעי: יש לי טענת נושא חדש על השינוי שהחלפתם מ-3 ל-4 שנים.

גור בליי: צריך להעלות לוועדת הכנסת.

גור בליי: טענת נושא חדש ניתן להעלות עד ההצבעה על החוק עצמו.

גלעד קריב: אם הטענה מועלית, זה יאפשר לנו לכנס מחר או עוד היום את ועדת הכנסת לדון בטענה בכובד ראש.

שלמה קרעי: כל החוק הזה הוא נושא חדש.

גור בליי: למען הבהירות, אני לא סבור שזה נושא חדש אבל זו הכרעה של ועדת הכנסת.

גלעד קריב: ב-13:00 נתחיל את הדיון הבא.

גלעד קריב: תודה רבה, הישיבה נעולה.